"Irakurleak esan dezake liburua txarra dela, baina hori ez da zure kulpa"\n2018ko abuztuaren 18a, larunbata | Ordua Euskal Herrian 08:33:40\nLiteratura Unibertsala sailarekin batera sortu zen Igela argitaletxea, 1989an. Hiru tolosar ziren, bi irakasle –Joseba Urteaga eta Xabier Olarra– eta grafista bat. Ikasleei literaturan zaletzeko eman behar zizkieten testuak ekarri nahi zituzten. Irakurketa arineko liburu eskerga –nobela beltza, besteak beste– eta klasiko andana itzuli dituzte harrezkero. James Joyce idazlearen Ulises nobelaren inguruan jardun dugu Olarrarekin, nobelaz eta itzulpengintzaz. Bera dugu literatur klasiko honen itzultzailea. XX. mendeko literaturaren gailur gorenetako bat. 2015eko irailaz geroztik Ulises euskaraz irakur dezakezu.\n"Itzultzea testuaren garaiko egoerara egokitzea da, bere garaiko testuingurua nola eman asmatzea. Idazketaren ahalegin horretan asmatzea da itzulpenaren funtsa".\nUlises obsesioa bihurtu zitzaion Xabier Olarrari. Bi urte iragan dira nobela Igelak argitaratu zuenetik. Alta, oraindik ere, lan erraldoiaren ondorioak bizi ditu: “Hainbeste lan hartuta denboraldi batean, deskantsua merezia nuen nonbait. Geroztik ez naiz ezer seriorekin hasi, lankideek itzultzen dutena begiratzen dut gehienbat. Editorialeko funtsezko lana denez, bada, horrek ekarri nau zuzentzera, iritzia eta aholkuak ematera”, esan digu solaskideak.\nZer da Ulises Xabier Olarraren bizitzan?\nHiru urte eskaini dizkiodan liburu bat. Lehenbiziko inpresioa da, Ulises alde batera uzten duzunetik eguneroko bizitza asko luzatzen dela. Hau da, lan horrek hiru urtetan eguneroko 24 orduak kentzen badizkizu, nolabait esateko, behin hori bukatu duzunean, liburuaren presiorik gabe, sentitzen duzu badagoela denbora beste edozein gauzatarako.\nLan luzea eta saiatuaren emaitza berriz, nola baloratu duzu?\nBada, egia esan, inor gutxik espero zuen, baina irakurle batzuk baditu. Hotz-hotzean pentsatuta, salmenta irakurle edota erosleen aurreikuspenen paretsuan joan da, eta ez da gutxi. Azkeneko atera genituen nobela beltzak, hain irakurketa erraza zutenak, haiek halako hiru saldu ditu Ulises-ek. Beraz, publikoak bazuen irrika, edo agian guk sorrarazi dugun nahikaria izan da. Nik esango nuke, gutxienez, Ulises euskaraz ikusteko gogoa bazegoela.\nEuskal literaturak Ulises behar zuen, alegia.\nIkuspegi linguistiko eta literariotik hartu da inpresio hori. 1979n, Ulises katalanez atera zenean, adibidez, Joxe Azurmendik halako zerbait esan zuen. Alegia, une hartan ez ote zen itzuli behar galdetu zuen nolabait. Literaturari alde guztietatik bide eman behar zitzaiola esan zuen, UZEI (Terminologia eta Lexikografia Zentroa) egiten ari zen normalizazio lanaren bidean lagundu aldera. Katalanak urrats handia egin zuela adierazi zuen Joxe Azurmendik hizkuntzaren normalizazioaren bidean, Ulises-i esker.\nGarai hartan atzerriko literaturaren itzulpenaren inguruan hainbat ezbai zebilen. Ulises euskaratzea erronka zen.\nHor nonbait. Edorta Jimenezek helarazi zidan mezu bat esanez, euskara ez zela benetako hizkuntza normalizatua Ulises euskaratua izango zen arte. Baina, hori bere interpretazioa izan zen. Joxe Azurmendik ez zuen horrelakorik sekula esan. 1979. urte aldean, ezbaian zegoena hauxe zen: “Zein arloan jarri behar da indar gehien?” Guk, ordurako, Gabriel Arestik eta bere belaunaldiko besteek literaturaren arloan ireki zuten bidetik egin beharra ikusten genuen, horrek zabalduko zuela bidea. Aldi hartan ere aztergai zen, hizkuntzaren alorrean UZEI egiten ari zen bidetik, nondik jo. Bidea hobeto eta gehiago urratzeko modua eztabaidan zegoen. Nolanahi ere, pentsatzen zen itzulpen katalanak normalizazioari bultzada eman baldin bazion euskaraz ere hala izan zitekeela. Egia esan, 1979an literatur arloan ez zegoen behar adinako kilometrajea eginik Ulises-i ekiteko. Bidean geratua zen eta halako batean guri bururatu zitzaigun “auzi” horri erantzuna ematea.\nNobelaren inguruan pasadizo harrigarri bat dago. Literatura solas-gunetan esan izan da Gabriel Arestik itzuli zuela. Pentsatzeak berak erabat zurtuta laga nau. Sinesgaitza dirudi…\nEta ez zuen ziur aski itzuliko. Anekdotatik du gehiago egiatik baino, nik ere ez dut sinesten. Aresti aritu zen T. S. Eliot-en Four Quartets (Lau Quartetto) itzultzen, [Giovanni Boccaccio-ren] Dekamerone tipi bat eta beste. Egiari zor, Arestik sekulako itzulpenak egin zituen, baina ez dut uste hori egia izan litekeenik.\nAreago, Guardia Zibilek kontrol batean Ulises nobela euskaratua –edo parte bat gutxienez itzulia– kendu ziotela pentsatzea are sinesgaitzagoa da.\nArestiren Ulises-en inguruan zabaldua Jon Juaristik aipatua da, antza. Hari egotzi diote pasadizoa. Hala ere, Juaristik ez du kontrol batean gertatu zela esaten; esan ohi du poliziak Arestiren etxea erregistratu zuela eta testua eraman zutela.\nEuskaraz dago gaur egun. Zer da euskal literaturgintzan?\nHor dago, itzulitako beste 8.000 lan horien artean. Guk apustu egin genuen eta euskarazko literatura gailur horretaraino igo da. Edo kritikek behintzat jarri dute gailur batean, panorama horretan leku hartu du. Hain liburu aberats eta zailtzat jotzen dutenez, eta guretzat ere hala zen, bada, pasa beharreko lekura pasa da, zaila izanik ere: literatur zaleen txokora pasa da, mitoa bilakatu den liburua baita, euskarari berezko estatus bat ematen dio, literatur zaleen ikuspegitik haien nahia bete dugu behintzat.\nZein dira liburuaz jaso dituzun oihartzunak? Irakurri al da?\nKasuak bakanak dira irakurri eta zerbait esan dutenak. Badago ere “bigarren bueltan ekin behar izan badiot ere, hasi naiz serio-serio irakurtzen” esan diguna. Edorta Jimenezek esan zuen “hasi naiz, eta beste baterako utzi dut”. Hala ere, ez dago pentsatzerik, horrek beste nobelek funtzionatzen duten bezala funtzionatu ez duenik. Alde horretatik, nik ez daukat kexarik. Gure prentsan bizpahiru aipu agertu ziren, izan ere, Ulises nobelak, lehendik ez baduzu irakurria, prudentzia pixka bat eskatzen du.\nGure inguruan J. M. Valverderen gaztelaniazko edizioa ezagutzen genuen, bi tomotan. Hura ezagututa, zuen edizioa “adreilu ederra” da. Kontent egoteko modukoa da.\nLiburu ederra da estetikoki. Jose Mari Valverderen edizioa merkea da. Gaur egun, horrelako margenekin ez luke inork argitaratuko. Ez hori bakarrik. Ulises 781. orrialdean bukatzen da, hemen bukatzen da [Olarrak liburua eskuetan seinalatu digu liburuaren zabalera, 1.017 orrialde ditu], horretarako dauka bigarren hari bat. Valverdek esaten zuen ez zeukala inolako zentzurik oharrak jartzeak. Izan dira hori pentsatu dutenak. Nik laburtu dudana da Ulysses Annotated. Pertsona batek pasa bazuen bere bizitza osoa Ulises-en oharrak antolatzen, ez bakarrik hori, baizik James Joyce-ren beste liburuenak ere bai, aintzat hartzeko modukoa da. Ni Ulises irakurtzean, itzuli baino askoz lehenago, sarritan trabatzen nintzen, ez nintzen VI. kapitulutik aurrera pasatzeko gauza. Gazte garaian, liburua irakurtzen hasi eta salto egiten genuen Molly Bloom pertsonaiaren monologo ospetsura. Ingelesez lehen aldiz irakurri ahal izan nuenean, edizio ohardun bat irakurriz lortu nuen. Valverdek bere edizioa ateratzean, oharrek traba egiten zutela zioen, jakina, oharrak itzultzea eta gehitzea lan itzela baita. Kontua da, nire ustez, Valverdek itzuli eta irakurleari bota ziola obrak berekin daraman pisu guztia. Horrekin lotzen da Ulises izatea irakurle frustratu gehien sortu duen obra.\nXX. mendeko nobela esanguratsuenetariko bat da. Lanak ematen ditu irakurtzen. Horregatik, 3.000 ohar baino gehiago erantsi dizkiozu.\nBai, eta hori egiteko badago nahi adina gida. Batzuek diote liburua irakurri behar dela datorren bezala, inongo gidarik gabe, sartu eta aurrera. Beste batzuek diote, “nondik nora noan jakinda ziur aski errazago iritsiko naiz azkenera”. Horregatik bukaeran eskema batzuk daude, Stuart Gilbert-enak.Joyceren exegeta bat. Odisea obraren berrinterpretazioa da, XX. mendekoa, Odisearen azalpena ematen duena. Hori argi izan behar du irakurleak, nondik nora doan jakiteko.\nBestalde, adibide baterako, James Joycek Featherbed mendia aipatzen du, baina mendi horren nondik norakoak ez ditu argitzen: mendiak zer balore zuen irlandarrentzat? Bertan, XIX. eta XX. mendeen artean milaka pertsona bildu omen ziren, independentziaren bidean. Pasarte hori argitzeko edizio soil bat beharko litzateke. Guk erreferentzia asko eman dugu; hala ere, beste asko gelditu dira ezkutuan. Nobelaren irakurketan oztopo ez egiteko, oharrak tamainan eman ditugu.\n50 urte pasa eta gero, berriz itzuli beharko dela pentsa al daiteke?\nZiur aski, bai. Har ditzagun, esaterako, beste liburu batzuk: duela 25 urte itzulitako [Francis Scott Fitzgerald-en] Gatsby Handia eta [Herman Melville-ren] Bartleby eskribatzailea nobelak iaz berritu genituen, lehena nik eta bigarrena Juan Garzia Garmendiak. Itzuli genituenean ez zegoen Hiztegi Batua, esaterako. Bakoitzak genuen euskararekin eta irakurtzean barneratzen genuenarekin aritzen ginen, ez genuen beste irizpiderik. Itzulpengintza aurrera joan den heinean, baliabide gehiago ditugu, beraz, orain 25 bat urte egindako itzulpenak bere horretan argitaratzea itsusi samarra iruditzen zait, gu saiatzen gara halako liburu bat agortzen bada berritzen eta gaurko egoerara ekartzen. Ulises-ekin ere ziur aski ez gara alor guztietara iristeko gai izan. Beraz, hemendik 50 urtera Ulises-ekin gertatuko da beste bi horiekin gertatu den bezala, klasiko guztiekin gertatzen da hori.\nZuk esana da: “Itzulpenak badu abantaila bat sormen lanaren aldean, hobetu daitekeela”. Irakurleek barneratuta dute hori?\nIrakurle gehienek pentsa dezakete gure lana kopiatze hutsa dela eta gure buruari inportantzia ematen diogula. Baina askotan gertatzen da, testuak datozen bezala emango bagenitu, dezenteko deskalabrua litzatekeela. Itzultzea testuaren garaiko egoerara egokitzea da, bere garaiko testuingurua nola eman asmatzea. Idazketaren ahalegin horretan asmatzea da itzulpenaren funtsa.\n“Itzulpengintzan traizioa egin behar da, baina jakin behar da ongi egiten”\nGabeziak gabezia, euskararena hizpide, generoa eta beste, hitanoaren erabilgarritasuna mesederako izan da Ulises-en.\nEuskarak baditu bere abantailak eta desabantailak. Desabantaila da esaterako, femeninoak ez izatea marka hitzetan; aldiz, aditzetan badauka, horrek erraztu egiten du irakurketa. Hau da, hitanoa zergatik da Ulises nobelan hain inportantea? Bada, norberak bere buruarekin egiten dituen elkarrizketa horiek euskaraz hika eman daitezkeelako. Euskaldunek hika erabiltzen zuten bakarka mintzatzean. Hartaz, narrazioetan tartekatzen diren pasarte horiek nabarmendu daitezke, eta beste hizkuntzetan ez. Hitanoa jartzean, badakizu pertsonaia hori pentsatzen ari dela, horretan abantaila ematen digu hika formak.\nMolly Bloomen monologoak eman du zer esana beti, eta zuk euskaraz emandakoak areago nonbait.\nHikan emana dago, eta emakumeari dagokionez, noka. Koldo Mitxelenak esaten zuen, eta nik hainbat buelta eman diot horri, emakumezkoak ere bere buruari zuzenean ari ez zenean toka egiten zuela, erabilera neutroan edo ez-markatuan, alegia. Bere buruari ari izanez gero, demagun bere buruari ispiluan zuzenean, “hi aizan, eroa”, esango zuen. Beraz, badirudi, printzipioz, toka beharko zuela monologo horrek. Nik, hala ere, pentsatu nuen, emakume baten goizeko ordu-bietako burutazioak izanik, bada intimitate horretan, bera bere buruarekin ari dela, justifikatuta egon zitekeela noka aritzea; eta orduan erabaki nuen hala egitea, besteak beste, garaiak ere –emakumearen berdintasunerako bideaz ari naiz zehazki– horrela datozelako. Maila sozialean araua toka izatea patriarkalismoarekin lotua egon daiteke seguru aski, hori izango zen neutroa, baina aldaketak bestalderantz doazenez... Dena dela, liburuaren sarreran arazo honi eta beste gai korapilatsu batzuei emandako irtenbideen berri zehatzagoak emanak daude.\nUlises-en eragina izugarria izan da. Badira harrera ona egin ziotenak, eta estu hartu zutenak…\nBatzuek diote liburua aspergarria dela, ez duela ezertarako balio, horrelako iritzi deskalifikatzaileak badira. Juan Benet idazleak zioen James Joycek “barne monologoa asmatu zuen, balorerik ez duen molde aspergarria”. Nik uste, oro har, barne monologoei garrantzia eman zaiela literaturan. Horrelako iritziak oso jende “xelebrea”-renak dira, bere burua nabarmentzea maite dutenenak. Literaturan autoritateak T. S. Eliot, García Márquez edota Faulkner dira, beraz, Benet horien imitatzailea denez gero, bigarren eskuko patenteduna, zer ari da kritikatzen?\nZer da hizkuntza zure bizitzan?\nGauza asko. Besteak beste, mundu hau ulertzen saiatzeko modu behinena, harremanetan horrek bereizten gaitu beste animaliengandik. Partikularki, ene bizitzan, euskara, eta etxetik hasteko, etsaien kontra eta sikatearen kontra, eta kristo guztiaren kontrako mintzoa izan da. Gure aitona-amona, aita-ama eta konpainiak mantentzea erabaki zuten eta horrek bere karga politiko ideologikoa eta sentimentala eman zizkion euskarari. Hizkuntza modu batean bizi du bakoitzak eta guk horrela bizi izan dugu. Behinola, lagun batek esan zidan, “zergatik ez duzue erdaraz argitaratzen?”. Bada, horretarako beste batzuk daudelako. “Nik euskaraz argitaratzeko ez balitz, ez nukeen argitaletxe bat sortuko”, esan nion.\n“Euskaraz argitaratzeko ez balitz, ez nukeen argitaletxe bat sortuko”\nEuskarak itzultzaileak behar zituen.\nPott bandakoek esaten zuten haiek idazten hasi zirela, beraiek ez zituztelako aurkitzen euskaraz nahi zituzten liburuak. Bada, gu ere, beste modu batez, euskaraz aurkitzen ez genituen liburuak itzultzen hasi ginen, beste aukera eta beste bide bat da, lotsatiagoa ziur aski. Sorkuntzan zu nabarmena zara, idazle zaren aldetik, itzulpengintzan erantzukizuna ez da zurea. Erantzukizuna idazlearena da, irakurleak esan dezake liburua txarra dela, baina hori ez da zure kulpa.\nTopikoa da, baina zuk nola bizi duzu traduttore traditore delakoa?\nTraizioa egin behar da, baina jakin behar da ongi egiten.\nEtorkizunean, egungo idazleen literatura imitatu beharko da?\nNik uste baietz. XX. mendean behar zen literatura egin dute gure idazleek, eta ez soilik euskara landu dutelako. Alegia, lortu dute ere beste hizkuntza handietatik, hala nola espainieratik edo frantsesetik etorritako korronte literarioak euskarara ekartzea, eta orain elkarrekin goaz beste hizkuntzekin. Hori 60ko hamarkadan gertatzen hasi zen, orduko autore horiek egiten hasten dira Europan egiten zenaren parekoa. Egunero hasten delako [Ramon Saizarbitoriaren nobela] Frantziako Nouveau roman delakoaren ildoan, eta ondoren 100 metro bi adibide dira. Iragan mendean nahiz honetan egiten ari den euskal literatura munduko literaturaren parekoa da, ez bakarrik euskararen garapenari dagokionez, literaturan ere izugarrizko urratsak eman dira gure idazleei esker. Problema bakarra da, gure seme-alabek zer estimu ematen dioten horri, baina beno, baliabidea hor dago, hor dute tresna.\nTresna horrek eragin al du gazteengan?\nEuskararen munduan eragin gutxi du.\nEuskal idazleek aintzat hartu dute literatura unibertsala euskaraz?\nBatzuek bai, baina minoria dela uste dut. Argitaratu dena funtsezkoa da, baina euskal idazleek horren parte handi bat irakurria izango zuten gaztelaniaz edo beste batzuek frantsesez. Gero euskaraz argitaratu da, baina salbuespena da idazlea euskaratutako testu horien irakurlea izatea. Baina, belaunaldi gazteetako idazleek badute aukera, beharbada, irakurri ez duten libururen bat edo autoreren bat euskaraz irakurri ahal izateko. Zer egingo duten? Gutxi batzuek jarraitzen dute eta gehienek ez, baina nire inpresioa baino ez da.\n2017-10-12 | Onintza Irureta Azkune


Ohiko galderak | -Aquark\nInverPad inbertsore igerilekuko bero ponpa\nInbertsore igerileku tradizionaleko bero ponpa\nIgerilekuko beste bero ponpa bat\nZergatik erosi inbertsorea?\n1. Aktibatuta / Desaktibatuta "dena edo ezer (AON motakoa)" bezala definitzen da, behar bezala funtziona dezakeela bermatzeko, bere potentziak oreka termikoa lortzeko baldintza bete behar du:\nW1> = Q1 (ur berotzea) + Q2 (uretatik galdu airea)\nIgerilekua tenperatura egokian dagoenean, Q1 ez da beharrezkoa, beraz, behar den potentzia\nW2 = Q2 da (uretatik airera galdu)\nQ1 jada ez da beharrezkoa, baina AON motak ezin du potentzia aldatu, beraz funtzioa mantentzen du W1 eta Q1 hondakina baita. Ondorioz, energia xahutzea gehiago kostatuko da elektrizitatearen fakturan eta tenperatura ez da egonkorra, izan ere, tenperatura aldatu egingo da tarte batean.\n2. Inbertsoreak abiadura-abiadura doitu dezake tenperatura mantentzeko behar den gutxieneko potentzia erabiltzeko. W1-tik W2-ra aldatu daiteke modu eragingarrian erabilitako beharrezko energia saihesteko. Horregatik inbertsorea energia aurrezteko teknologia da, energia xahutzea ekiditeko. Tenperatura egonkorragoa da.\n3. AON motak potentzia-abiadura konstantea du. Ez zuen kontuan hartu ingurune aldaketa. Hori dela eta, AON normalean ez da denboraldi osoko bero ponpa izaten, errendimendua oso bestelakoa izango da. Udan bero gehiegi egin dezake edo udazkenean nahikoa ez. Inveter-ek arazo hau saihestu dezake potentzia-tasa aldatuz.\nZergatik erosi Aquark-en inbertsorea?\n1. Aquark-ek I + G talde bat du 20 urteko bero ponpan esperientzia duena. Guk inbertsore etengabeko teknologia garatu dugu, inbertsore normala baino aurrerapen handiagoa duena. Adibidez, Inverter urratsak abiadura% 20% 20 edo% 25% 25 doitu dezake. Aquark-eko inbertsore etengabeak Hz-tik Hz-ra doitu dezake erabiltzeko baldintza onenetara.\n2. Aquark-ek kalitate kontrol oso zorrotza du. Hasi lehengaiak eta osagaiak probatzen, produkzio-katera, urrats guztiak zorrotz jarraitu prozesua. Gure porrot tasa% 0,5 baino txikiagoa da, fabrikazioaren artean kopuru aipagarria da.\n3. Aquark-en produktuak desberdintasun ugari ditu. Desberdintasun horiek merkatuan bakarrak izateak eta arreta gehiago erakartzen gaituzte. Berrikuntza Aquark-en produktu guztietan dago. Gainera, Aquark lehiakorra izateko gakoetako bat da.\nZergatik erosi Silence jauna?\nSilence jauna bero ponpa berriro definitzen ari da. Bero ponparen teknologiaren iraultza da erabat:\n1. Mr. Silence sekula atzera isurtzen duen lehen bero ponpa da. Diseinu hau patentatuta dago, Aquarken I + G gaitasun handia ere adierazten du.\n2. Diseinu honek zarata gutxitzen lagun dezake. Izan ere, Silence jauna merkatuko bero ponpa isilena da. Funtzionatzen duen bitartean zarata txikiak gozamen erosoa ekarriko dio erabiltzaileari. Silence jaunaren zarata maila On / Off bero ponpa baino 12 dB baxuagoa da, 43 dB soilik 1m-ko distantzian.\n3. Errendimendu bikaina: TUVek ziurtatutako 16 COP arte, eskerrik gabeko inbertsore teknologiagatik. Erabilitako energiaren% 90 baino gehiago airetik libre dago. Horrek ingurumena errespetatzen du.\n4. Lorategian egokia: diseinu aipagarri honek haizagailua ezkutatu, haize kezkagarria kenduko du eta instalatzeko leku gutxiago beharko du.\nNon kokatu behar dut Bero Ponpa?\nBero ponpa igerileku iragazketa sistematik ahalik eta hurbilen kokatzen da. Ateetan erabiltzeko diseinatuta dago eta ez du elementuen aurkako estalkirik behar. Izan ere, Bero Ponpa funtzionamenduan estalita badago, ez du funtzionamendu egokirik emango.\nNire bero ponparen mantenimendurik behar al da?\nBero Ponpa batek ez du arreta beharrik aire girotuaren moduan. Kendu besterik gabe airetik noizean behin biltzen diren hostoak, belarra, papera eta abar. Igerilekuen kimikak orekatuta egon behar du beti. Lurrungailuaren parrilak estalita daude korrosioa ekiditeko. Hala ere, ur gaziko ingurune batetik gertu bizi bazara, baliteke kanpoko lurrungailuaren bobina kanporatzea gatza eta herdoila ez ekiditeko.\nBero ponpak igerilekua berotu al dezake gau batetik bestera?\nBai. Hala ere, igerilekuaren tamainaren eta urteko garaiaren araberakoa da. Bero ponpak igerilekuko tenperatura mantentzeko egunero egiten dira. Bero ponpa igerilekuaren tamainara egokitzen bada, nahi den tenperatura lortutakoan, tenperatura hori automatikoki mantenduko du hilabete osoan.\nZer dira kW eta BTU?\nElektrizitatea kilowatt-ordu izeneko unitatean saltzen da. Kilowatt-ordu bat 3412 BTUren berdina da. BTU britainiar unitate termikoa da. Bero ponpa fabrikatzaile batzuek beren zehaztapenetan erabiltzen duten neurri unitatea da.\nZer esan nahi du COPek?\nCOP errendimendu koefizientea da. Potentzia irteeraren eta potentzia sarreraren arteko erlazioa. Hori giroaren tenperaturaren eta igerilekuko uraren tenperaturaren menpe dago. Bero ponparen energia efizientziaren kalifikazioa adierazten du.\nZergatik erabili behar dut eguzki manta edo igerilekuko estalkia?\nIgerilekua berotzeko sistema guztietan bezala, igerilekua erabiltzen ez denean igerilekuko estalkia erabiltzea gomendatzen da. Horrek lurrunketa (bero galera handiena) minimora murriztuko du eta horrela igerilekua berotzeko kostu orokorrak eta nahi ez diren frustrazioak murriztuko dira. Igerilekuko estalkiak bero galera osoa% 50-% 95 murriztu dezake.\nZenbat irauten dute igerilekuko bero ponpek?\nAquarkeko bero ponpek kalitate goreneko osagaiak hartzen dituzte, mantentze lanik egin gabe ere, igerilekuko bero ponpa batek 10 eta 20 urte irauten du erraz. Baina, mantentze lan onarekin, igerilekuko bero ponpak bizitza osoa iraun dezake.\nZergatik da beharrezkoa R32?\nEBko F-Gas arau berrien zutabe nagusiak emisioak murriztea eta GWP irtenbide baxuagoetara jotzea dira. Horrek HFC kontsumoaren fase murrizketa eta% 37 murriztea 2020. urterako eta% 79 2030. urterako. 2025. urterako 3 kg-ko hozgarri-karga baino gutxiagoko A / C sistema banatu bakarreko sistemek GWP duen hozgarria eduki beharko lukete.\nZein da eraginkorra R32?\nR32-k R410Aren antzeko lan-presioa du 12-26 Bar inguruan (174-377 Psi), hala ere, R32-k R410A baino bero-karga trukatzeko gaitasun hobea du eta R410A-k baino gaitasun handiagoa eskaintzen du sistemak eraginkorragoak izan daitezen.\nZenbat R32 erabiltzen da?\nR32-k R410 baino GWP txikiagoa du eta hozgarri-karga% 30 gutxiago erabiltzen du karga-ahalmen berdina lortzeko. Ondorioz, CO2 isurketa% 77 inguru murriztu daiteke.\nZein dira R32-ren arriskuak?\nOro har, zenbat eta GWP baxuagoa orduan eta sukoitasun maila handiagoa, R32 ez da desberdina. R32ri A2L Sailkapena eman zaio eta A2 kategoria Sukoia sailkatzen da. 67/548 / EEE eta 1999/45 / EE Zuzentarauaren sailkapena: F +; R12 Oso sukoia. Horrenbestez, esperientziadun eta behar bezala instruitutako pertsonek soilik erabili behar dituzte gasak presiopean.\nAquark igerileku inbertsoreen bero ponpak ikertzen, garatzen eta fabrikatzen espezializatutako enpresa profesionala da. Bero ponpetarako InverPad teknologiaren sortzailea gara.\n© Copyright - 2021 Aquark Technology Ltd. Eskubide guztiak erreserbatuta


10 lagun gehiago sendatu dira Gipuzkoako adineko pertsonen egoitzetan, bi pertsona hil dira eta seik eman dute positibo Covid-19n - Artikulua - Gipuzkoa ETORKIZUNA ORAIN\n10 lagun gehiago sendatu dira Gipuzkoako adineko pertsonen egoitzetan, bi pertsona hil dira eta seik eman dute positibo Covid-19n\nEider Mendoza foru bozeramaileak Gipuzkoako adineko pertsonen egoitzetako azken orduko egoeraren berri eman du, eta jakinarazi du 10 lagun gehiagok gainditu dutela gaixotasuna, bi pertsona hil direla eta seik eman dutela positibo Covid-19n. Mendozak adierazi du dagoeneko 64 adineko pertsona sendatu direla, eta horietatik bost Donostiako Gurutze Gorrian zeudela, osasun egoera delikatuaren ondorioz, eta haur eraman dituztela bueltan euren egoitzara, Tolosako Iurreamendira.\nBestalde, bi lagun zendu dira azken orduetan Eibarko Egogain egoitzan eta Zumarragako Argixaon, eta sei gehiagok eman dute positibo. Beraz, 5.425 lagun artatzen diren Gipuzkoako adineko pertsonen 65 egoitzetan, 127 pertsona hil dira, 290 Covid-19n positibo emanda daude eta 64 sendatu dira. 16 izaten jarraitzen dute kasu positiborik ez duten egoitzak, 41 lagun Donostiako Gurutze Gorriaren zentroan daude eta 35 ospitaleratuta.\nDesgaitasuna duten pertsonen zentroei dagokienean, kasu positiboak zituzten lau zentroetatik, bitan jada ez dute batere: Hondarribiako Uliazpin, non 13 positibo zeuden, eta Donostiako Berri 1en, non pertsona batek eman zuen positibo. Bi dira gaur egun kasu positiboak dituzten zentroak, Donostiako Uliazpiren zentroan bat, eta Donostiako Izan beste bat, kutsatu ziren bietatik bat sendatu baita.\nBeste alde batetik, bozeramaileak jakinarazi du azken egunean inspekzioak egin direla Gipuzkoako Foru Aldundiaren eta Osasun Sailaren eskutik, Aita Menniren aldetik aholkularitza teknikoaz gain, zentro hauetan: Aldakonea (Donostia), San Pedro (Pasaia), Santiago (Villabona), San Juan Bautista (Andoain), San Gabriel (Hondarribia), Inmanulada (Irun), San Jose (Azkoitia) eta Gisasola (Zestoa). Era berean, desinfekzioak egin dira gaur Arangoitin (Beasain) eta San Josen (Ordizia), eta bihar egingo dira San Andresen (Eibar) eta Santa Cruzen (Legazpi), foru suhiltzaileen eta Donostiako Udalekoen, DYAko boluntarioen eta ekipo profesional espezializatuen eskutik.\nBilboko aireportuarekin konexioa\nCovid-19aren egoeren bilakaerari lotuta, datorren astelehenetik aurrera, hilak 20 eta abisu berririk izan arte, Mugikortasun eta Lurralde Antolaketa departamentuak erabaki du bertan behera utziko dituela Lurraldebusen autobus-lineen zerbitzu hauek: Bilboko Aireportura, DO50B Donostia>(Zarautz)>Bilboko Aireportua eta DG56B Arrasate>Bilboko Aireportua.\nAurre erosketarekin, apirilaren 20an linea horietakoren bateko zerbitzuren batean bidaiatzeko txartela eskuratu duten pertsona guztiek, bidaia egin ahal izango dute.\nAtzeratu ezin daitezkeen egoeren ondorioz bidaiatu beharrean dauden pertsonek, Lurraldebusen Bilborako linea eta Bilboko Aireportura joateko Bizkaibusen A3247 linea erabiliz egin ahalko dute.


"Nicolas Guerendiain" Irungo Errepublikarrak - Maiatzaren 1.\nZuzenbidezko Estatu sozial eta demokratikoa. Horrelakoa da bizi garen Estatua Konstituzio espainiar sakrosantuaren arabera, baina Irun eta Euskal herri osoko jendarteak bestelako pertzepzio bat dauka, langabezian, murrizketetan, desjabetzetan, mixerian eta jasotako jipoietan oinarritutakoa.\n5567 irundarrentzat lana ez da eskubide bat, egunetik egunera urrutiago dagoen amets bat baizik. Irunek herriko enpresa esanguratsuenen itsiera ezagutu du, hots,porcelanas bidasoa, Elgorriaga, Montero, Cycobask, Egoki... honekin batera irungo ikurra ziren aduanen desagertzea ere pairatu du... azkenean eta laburbiltzeko Irundarrok ezagutu genuen herri industrial eta aduaneroa historiara pasatu da. Egoera honen aurrean zeintzuk izan dira Irundarron lan eskubidea bermatzeko hartutako neurriak?\nEta lan eskubidearen urraketa ez da eskubideetan eman den atzerapausu bakarra, lan merkatutik at gelditzen diren pertsonen bizibaldintza duinak bermatzeko laguntza sozialetan ere murrizketak dira nagusi, honek dakarren gizarte bazterketarekin. Lan merkatutik kanpora, laguntza sozialik gabe, geroz ta irundar gehiagok Cáritasen laguntza jasotzen du soilik, erakunde honek bete behar ez duen papera betetzea bortxaraziz. Irungo Herritarrak "hiritarrak" diren einean erakundeen babespean daude eta hauei dagokie eta berauen erantzunkizuna da Irungo herritar orok duintasunezko bizi baldintza minimoak edukitzea.\nEgoera honen aurrean, pobrezia eta bazterketa sozialaren arriskua eguneroko ogi dira gure herriko pertsona askorentzat, laguntza sozialen kudeaketa eraginkorra ezinbestekoa izanik egoera hauek betikotu ez daitezen, baita Lanbideko eta zerbitzu sozialetako bulegoetan tratu duina jasotzea ere. Errealitatea aldiz komunikabideek ematen dizkiguten berrien zeharo desberdina da, lehen pertsonan bizi eta ikusten baitugu Lanbidek nola gogortzen dituen laguntza sozialak jaso ahal izateko baldintzak, berauen kopurua jeitsiz gainera.\nEta lan munduan emandako murrizketak? Estatuko klase politikoaren eta patronalaren batasunak inoiz ezagutu den erasoaldirik bortitzena suposatu du langile klasearen eskubideentzat. Lan sistemaren erreforma, pentsioen erreforma, negoziazio kolektiboaren erreforma... denak norabide berdinean doaz eta helburu amankomun batekin: Langile klasea babesik gabe uztea, genero bazterketa betikotu eta horrela helburu nagusia lortzeko ,patronalari nahi duena egiten utziz.\nIrakaskuntzan eta osasungintzan emandako murrizketek ongizatearen aurkako erasoa borobiltzen dute, izanere ongizatea bermatua daukan gizarte bat ez baita errentagarria kapitalaren pilaketa soil bat bilatzen duen inorentzat.\nGuzti honengatik, maiatzaren lehenengo honetan, behean sinatzen dugun sindikatu, erakunde eta eragile sozialek inposaketa hauek onartzeko prest eza gaudela adierazi nahi dugu, hau EZ dela dagoena, baizik eta egotea nahi dutena.\nIrunen lan eta bizi nahi duen pertsona ororen bizibaldintza duinen alde borrokatzeko konpromezua hartzen dugu. Honekin batera Irungo jendarteari dei egiten diogu etsipenean ez erortzeko eta injustizien aurrean borroka egiteko. Guztion artean lortuko dugu!\nMaiatzaren lehenengo honetan kaleak hartuko ditugu!!\n19:30h: Pio XII Plazatik Moskura Manifestasioa.\nAntolatu: Herri Ziztadak Sistemaren aurka


Nazabal eta Zubiaga ere finalera - GARA\nNazabal eta Zubiaga ere finalera\nNafarrak eta arabarrak itzulerako finalerdia ere irabazi zuten, eta Otaegiren eta Otañoren aurka jokatuko dute azken saioa.\nFloren Nazabal eta Joxe Anjel Zubiaga izango dira Unai Otañoren eta Joseba Otaegiren aurka finala jokatuko duten aizkolariak, herenegun ere irabazi baitzuten itzulerako finalerdia Iñaki Azurmendiren eta Jon Rekondoren aurka.\nBilboko La Esperanza pilotalekuan jokatu zen kanporaketan sei probetatik bost irabazi zituzten garaileek, eta bat besterik ez, Rekondok eta Azurmendik. 45 ontzako enborra zeinek kolpe gutxiagotan moztu neurtu ziren hasieran, eta hori faboritoek irabazi zuten. Lana 38 kolpetan amaitu zuten, eta aurkariei baten aldea atera zieten.\nBigarren lanean, bi 45 ontzako ebaki behar izan zituen bikote bakoitzak, aizkolari bakoitzak enbor bat moztu behar izan zuen. Lana minutu eta 53 segundoan amaitu zuten Rekondok eta Azurmendik, eta horixe izan zen irabazi zuten proba bakarra. Aurkariei 13 segundoko tartea atera zieten.\nLaugarren ekinaldian, ordea, berriro ere faboritoak aitzineratu ziren. Kana-erdiko bat zutik jarrita moztu behar izan zuten. Nazabalek eta Zubiagak minutu eta 34 segundoan amaitu zuten lana, eta 13 segundoko zuloa egin zieten aurkariei, segundo bat aurretik jarriz.\nLaugarren lanean, bi kana-erdiko ebaki behar izan zituzten, eta hor ere Nazabal eta Zubiaga gailendu ziren. 2.48ko denbora egin zuten, eta 2.55, aurkariek. Bosgarren lanean, 45 ontzako bat zutik jarrita eta kana-erdiko bat etzanda jarrita moztu behar izan zituzten, eta 2.48 izan zen Nazabalen eta Zubiagaren denbora, aurkariei 12 segundo kenduta.\nBosgarren ekinaldian, 45 ontzako enbor bat zutik eta beste bat etzanda jarrita moztu behar izan zituzten, eta hori ere faboritoek irabazi zuten. Lana 2 minutu eta 45 segundoan bukatu zuten, eta Azurmendik eta Rekondok, berriz, 2 minutu eta 57 segundoan. Azkeneko lana iraupen proba izan zen, eta hor bikote bakoitzak bi 45 ontzako lau kana-erdiko eta bi 60 ontzako moztu behar izan zituzten. Nazabalek eta Zubiagak beraien lana 12 minutu eta 11 segundoan amaitu zuten, eta Azurmendik, eta Rekondok, berriz, 12 minutu eta 16 segundoan. Lan guztiak burutzeko, 21 minutu eta 52 segundo behar izan zituzten Nazabalek eta Zubiagak, eta 21 minutu eta 17 segundo, berriz, Iñaki Azurmendik eta Jon Rekondok.\nZilarrezko mailan, berriz, sekulako ezustea eman zuten Daniel eta Iker Vicentek, txapelketa hau irabazteko faborito nagusiak ziren Larrañaga eta Mugertza III.a mendean hartuta. 11.10 izan zen vicentetarrek egindako denbora eta 11.27, Larrañagarena eta Mugertzarena. Bestean, 10.55 izan zen Larretxearen eta Irazabalen denbora eta 11.45, Erdoziarena eta Eneko Otañorena.\nZilarrezko mailan, Daniel eta Iker Vicentek, ezustea emanez, eta Oihan Larretxeak eta Aritz Irazabalek lortu zituzten atzo Urrestillan finalerdiak jokatzeko txartelak.\nAzurmendik eta Jon Irazuk ez dute oraingoz apusturik jokatuko\nIñaki Azurmendik eta Jon Irazuk ez dute, oraingoz behintzat, apusturik jokatuko. Arriarangoak bota zuen desafioa. Bera 12 oinbikora jokatzeko prest zegoen, egurrak erdi bana eramanda, eta datozen hiru hilabeteetan jokatu nahi zuen.\nIrazuk, ordea, ez du orain apusturik jokatu nahi. Orain dela gutxi neurtu zen Zubiagaren aurka, eta orain ez dauka beste apusturik jokatzeko inongo asmorik. «Orain ez nago apustu bat jokatzeko prest, ez buruz, ez eta fisikoki ere. Orain txapelketak prestatu nahi ditut», esan zuen.\nBere aurka apustu batean neurtuko liratekeen aizkolariei ere bidali zien mezua: «Orain ez dut apusturik jokatuko, ez Azurmendiren aurka, ez eta beste inoren aurka ere. Txapelketa guztiak amaitutakoan ikusiko dut, baina oraingoz behintzat ez», esan zuen. J.L.


2022 Otsaila 28\nOstegunean izango da Santio Jai Batzordearen lehen bilera\nVillabonako jai batzordeak bilera deitu du 2022ko Santio jaien prestaketa lanekin hasteko. Ostegunean, martxoaren 3an, izango da lehenengo deialdia, udaletxeko Batzar aretoan, arratsaldeko 19:00etan.\nUdalaren dirulaguntza jasoko dute udalekuetako begirale titulua lortu duten 14 gaztek\nAmasa-Villabonako Udalak 2021ean udalekuetako begirale edo zuzendari titulua lortu duten gazteak diruz lagundu ditu.\nUdalbatzaren Adierazpena zerbitzu enpresek adineko pertsonei aurrez aurreko arreta pertsonalizatua bermatzearen alde\nAmasa-Villabonako Udalbatzak otsailaren 22ko osoko bilkuran, aho batez onartu zuen behar bereziak dituzten kontsumitzaileek (batez ere adineko pertsonek) aurrez aurreko arreta jasotzeko duten eskubidea aldarrikatzen duen Erakunde Adierazpena. Adierazpenean bereziki banketxeei, izaera publikoko erakundeei eta elektrizitatea eta gasa kudeatzeko bulegoei, besteak beste, sistema digitalak edo makinak erabiltzeko betebeharra saihesteko eta zerbitzu guztietan arreta emateko prestatutako orduetan aurrez aurreko arreta eskaintzeko eskatzen zaie.\n2022 Otsaila 22\nZaintzaileei zuzendutako prestakuntza-saioak\nAmasa-Villabonako Udaleko Gizarte Zerbitzuen sailak menpekotasuna duten pertsonen zaintzaileei laguntzeko tailerrak antolatu ditu. Ikastaroen helburua zaintza-lanak egiten dituztenei atseden hartzeko eta kezkak partekatzeko gune bat eskaintzea da.\n2022 Otsaila 18\nParte-hartze prozesutik ateratako ondorioak ezartzen ari da Udala Gaztelekuan\nHerriko gazte eta nerabeen beharrak eta interesak identifikatu ditu Udalak prozesu parte-hartzaile baten bidez. Horrela, Gaztelekuaren zerbitzuan egin beharreko egokitzapenak eta hobekuntzak erabiltzaileen ahotik ezagutu ditu.\nKatea Etxea Gaztelekuaren X. urteurrenaren bueltan, Udalak prozesu parte-hartzaile bat abiarazi zuen 2021eko apirilean. Horrela, Gaztelekuaren orain arteko ibilbidea aztertzeaz gain, 9-17 adin tarteko gaztetxoen iritzi eta beharrak identifikatu dira, aurrerantzean eskainiko den zerbitzuan beharrezkoa aldaketak txertatzeko.\nTolosaldeko 22 saltokik egin dute bat 'Otsailaren 11 erakusleihoak' egitasmoarekin\nEmakume eta Neska Zientzialariaren Nazioarteko Eguna ospatzeko Tolosaldeko saltokiek Tolosaldea Garatzenek eta Elhuyarrek sustatutako “Otsailaren 11 erakusleihoak” ekimenean parte hartuko dute. Tartean dira Villabonako Galerias MJ, Eizmendi kirolak eta Garintza mertzeria.\nOrrialdea 7-(e)tik 161-(e)ra


Poliester - Wikipedia, entziklopedia askea.\npolimero eta ester\nPoliesterra (C10H8O4) erretxina sintetikoa da. Katean ester funtzioak dituzten polimeroen izen generikoa da. Azido dikarboxilikoen eta alkohol dihidroxilikoen arteko polikondentsazioz eratzen den sintesi bidezko edozein erretxina da.\nHolako erretxinak, katalizatzaile baten laguntzaz, gogortu egiten dira giro-tenperaturan. Korrosioak, gai kimikoek, disolbatzaileek eta abarrek ez diote erasotzen.\nApar plastikoak, zuntz artifizialak, mintzak, autoetarako piezak, hodiak, itsasontzien kroskoak, zinta magnetikoak, estalki babesleak, botilak, laminatuak eta abar egiteko eta osagai elektriko eta elektronikoak babesteko erabiltzen da, besteak beste.


Udazkena · 2013\nItxas egurra haizean\nLanda inguruneko emakumeen lan garrantzitsua\nGarapenerako lankidetza plan berria\nIraunkortasuna eta elikagai onak\nLa Galdamesa bide berdea\nBengola, energia berriztagarrien parkea\nIngurumenari dagokionez iraunkorrak diren merkataritza eraikinak\nBizkaiko soinu estrategia\nKardua, sendoa eta bizikorra\nItsasoko sekretuen bila\nIkusi aldizkaria PDFn\nPDF aldizkaria (XX Mb)\nBengola Lea Artibaiko energia berriztagarrien lehen interpretazio zentroa da, eta horrelako bakarra Bizkaian. Hiru solairuko eraikin batez eta 45.000 m2 berdegunez osatuta dago. Eraikina burdinola izan zen hasieran (XIV. mendekoa), eta geroago errota eta baserria. Eraikina eraitsi eta indusketa arkeologikoak egiten hasi zirenean, bi burdinolaren hondakinak aurkitu zituzten.\nSei urteko lanaren ondoren, ekipamendu berri hori bisitarientzat zabalik dago jadanik. Lea Ibarrako Udal Mankomunazgoak 1,5 milioi euroko inbertsioa egin du, udalerriaz gaindiko diru laguntzen bidez nagusiki (diru laguntzen % 75 Bizkaiko Foru Aldundiko Ingurumen Sailak eman ditu). Horrela, beste urrats bat egin du Munitibarren kokatutako instalazioak museo bihurtzeko proiektuan.\nBengolako Energia Berriztagarrien Parkean energia hidraulikoari, fotovoltaikoari nahiz eolikoari buruzko eta euri- uraren aprobetxamenduari buruzko muntaiak eta aparatuak daude, horrelako energia eta aprobetxamendu iraunkorrak ezagutarazteko eta herritarrak haien garrantziaz sentsibilizatzeko. Halaber, tailer bat, ikasgela didaktiko bat eta ikus- entzunezkoen areto bat daude. Eraikina erabat zaharberrituta dago, hiru solairukoa da eta 800 metro karratu ditu.\nParkea Oiz mendiaren magalean dago, Lea Ibilbidea hasten den lekutik gertu, Gerrikaitz auzoko gune historikoan, eta aisialdirako eremu bat dauka. Leku pribilegiatu batean kokatuta dago, kalitatezko landa ingurune batean, eta, horri esker, baserrietako ohiko jarduerak ezagutuz osa dezakegu Zentroaren proposamen didaktikoa.\nGURE UDALERRIETAKO ALBISTEAK\nLea Ibarrako Udal Mankomunazgoa / Elexalde, 1\n48289 Gizaburuaga (Bizkaia)\nTel.: 946 842 982


Arantzazuko autobusa Arrikrutzeko aparkalekura hamairu aldiz sartuko da igandean — Berbia\nArantzazuko autobusa Arrikrutzeko aparkalekura hamairu aldiz sartuko da igandean\nArantzazu-Araotzeko mugikortasun plana osatzea da asmoa\nAste Santuan indarrean sartu zen Arantzazu-Araotzeko mugikortasun plan berria guztiz finkatu gabe dago oraindik. Eta alternatiba moduan eskaintzen den domeka eta jaiegunetako autobus zerbitzua ere egokitzen ari da, froga ezberdinak eginda. Arantzazuko autobusa egunean birritan sartzen zen Araotzera, Jaturabeko aparkalekura, orain arte, behin gorakoan eta beste behin beherakoan. Baina bidaiariak aurrez eskatuz gero gehiagotan ere sartzen zen. Pasa den astean jada, Arrikrutzeko aparkalekurainoko aukerak gehitu ziren eta beste horrenbeste egingo da domeka honetan ere. Gorantz, Arantzazura doanean, autobusa seitan sartuko da Araotzera: Oñatitik 10:30etatik 15:30tarako tartean abiatzen diren zerbitzu guztiak. Berdin egingo da beherantz, Arantzazutik 12:00tatik 18:00ak bitartean abiatzen diren beste zazpi zerbitzuetan. Horrela, Araotzera doazenek ere, auto partikularra hartu gabe bertaraino iristeko aukera xamurra izatea lortu nahi da. Alde horretatik, zerbitzua erabiltzera animatzen gaitu udalak.\nJakinekoa da Aste Santuko egunetan jende asko ibili zela herrian eta konkretuki Arantzazu eta Araotz inguruetan. Horrek, trafiko arazoak sortu zituen eta errepidea behin baino gehiagotan itxi behar izan zen Azkoagain parean. Baina orain, pandemia dela eta, Oñati gorrian eta perimetralki itxita dago eta jende gutxiago etortzea espero da. Udaltzaingoak ere kontrol puntualak jarriko ditu, jendearen sarrera-irteerak zaintzeko, baina aparteko neurri berezirik hartu gabe. Hori bai, Arantzazuko autobusa Arrikrutzeko aparkalekura 13 aldiz sartzearen froga egingo da igandean, etorkizunerako aukera baliagarria den ala ez baloratzeko.\nBestalde, Herribusaren Errekaldeko geltokiaren erabilera mugatu egin da astean, Txaketuaneko bidegurutzea itxita dagoela eta. Herribusa hirutan sartzen da Errekaldeko geltokira: 8:00tan, 12.30tan eta 14:00tan. Hala egin du aste honetan eta hala egingo du datorrenean ere, Txaketuaneko bidegurutze inguruan egiten ari diren lanak amaitu eta bidea berriro ireki bitartean.


Hamalau kanta eta istorio bat - Noticias de Gipuzkoa\nHamalau kanta eta istorio bat\nDisko kontzeptuala da Liher taldearen hirugarren lana. Genero indarkeriaren gaia jorratu du laukoteak, bortxatua izan den emakume baten istorioa kontatuta\nkarmele uribesalgo 01.04.2020 | 19:15\nLiher taldea. Galder Izagirre\nHamalau kanta eta istorio bat. Hori da Liher musika taldeak azken diskoan batu duena. Genero indarkeria ardatz hartuta sortu du laukoteak Hemen herensugeak daude lana, disko kontzeptual gisa. Otsailaren amaieran argitaratu zuen taldeak bere hirugarren diskoa. Aurkezpen biran murgilduta egon beharko lukete, baina koronabirusak eragin duen alarma egoera dela eta, ezin izango dituzte iragarrita zituzten kontzertu asko eskaini.\nLide Hernando taldeko abeslariak azpimarratu duenez, fikziozko istorio bat sortu dute disko honetarako, "pauso bat" emateko gogoa baitzuten: "Ez genuen nahi soilik abesti batzuk biltzea, zerbait kontatu nahi genuen, zerbaiten inguruan hitz egin". Hori dela eta, bortxatua izan den emakume baten istorioa bildu dute diskoan, atalez atal kontatuta, kronologikoki. "Edozein emakume izan daiteke, ez genuen nahi izenik jartzerik, emakume izate hutsagatik gertatzen baitzaio gertatzen zaiona", zehaztu du Hernandok. Aitortu du gai "gogorra" dela, baina "beharrezkoa" iruditzen zaiola horren inguruan hitz egitea. Taldeko abeslariak kontatu duenez, "erronka polita" izan da proiektua gisa honetan planteatzea.\nMusikalki, "nahiko uniformea" da lana, Hernandoren iritziz. Lehenengo aldia da kolaboraziorik gabeko disko bat egiten dutena, eta Hernandok adierazi du hori ere badela uniformetasuna eman dien faktoreetako bat. Lan honetan Lide Hernando abeslaria, Iñigo Etxarri gitarrista, Joshka Natke baxu-jolea eta Ander Berzosa bateria -lau taldekideak, hain zuen- arduratu dira diskoko abesti guztiak sortzeaz. "Hainbat estilo daude diskoan, baina esan daiteke gehien biziarazten gaituzten generoak landu ditugula", zehaztu du. Horien artean daude, rock, blues, soul eta stoner musika, besteak beste.\nBideoei eta ilustrazioei garrantzia nabarmena eman dio Liherrek lan honetan. "Behin diskoaren istorioa eta abesti gehienak eginda genituela, ikusi genuen lanak bazuela potentziala ilustrazioekin lagunduta joateko". Instagram bidez ezagutu zuten Matu Santamaria ilustratzaile argentinarra, eta proiektuan parte hartzea proposatu zioten. "Ilustrazioak ikustean pentsatu genuen politegiak zirela disko arrunt batean gelditzeko, eta disko liburua egitea erabaki genuen", azaldu du Hernandok. Nytia Lopez zinemagile bilbotarra, aldiz, Teloia abestiaren bideoklipa egiteaz arduratu da. Horrez gain, diskoaren sarrera den Hitzaurrea ikus-entzunezko pieza laburra ere egin du Lopezek. "Ilustrazioekin eta bideoekin jendeak istorioaren parte handi bat jaso ahalko du", adierazi du.\nKatalunian grabatu zuten Hemen herensugeak daude lana, Santi Garciarekin. "Taldeko gitarristak begia jota zion Santiri, eta bagenekienez itxaron zerrenda luzea zuela, aurreko diskoaren bira martxan jarri genuenean eskatu genion lan berria grabatzeko txanda, nahiz eta abesti gutxi batzuk bakarrik geneuzkan sortuta". Hernandok aitortu du "erlojupeko lana" izan zela grabaketa, hiru astez etxetik kanpo zeudela egin behar izan baitzuten. "Esperientzia berria izan da, eta asko lagundu digu Santik berak ere".\nLiher taldeko lau kideek bestelako lanbideak dituzte; musika "bigarren ogibide" dutela azaldu du Hernandok. "Ez da erraza, bakoitzak bere ordutegiak dituelako, entseatzeko tarte gutxi daukagulako, kontzertu asko ematen ditugulako, eta horrek denborarekin desgastea dakar". Hala ere, gogotsu dabiltzala adierazi du, eta "elkarren artean zaintzen" ahalegintzen direla. "Irabazten dugun dirua proiekturako da, eta aurreko birarekin lortutako aurrezkiak, esaterako, disko honetan inbertitu ditugu", zehaztu du.


BizkaiaNoticias frescas / Berri berriakSiglo XXI / XXI. mendea30/05/2017\nJosé María Iruarrizaga, diputado foral de Hacienda y Finanzas de Bizkaia, ha manifestado que el impacto económico del acuerdo sobre la liquidación del Cupo alcanzado entre el Gobierno Vasco y…\nAlava / ArabaBizkaiaGipuzkoaLucha contra el fraudeSiglo XXI / XXI. mendea30/05/2017\nBizkaiko, Gipuzkoako eta Arabako Foru Aldundiek eta Eusko Jaurlaritzak gazteen kontzientziak astindu nahi dituzte zerga iruzurraren kontra. Datorren ikasturtean, hala erabakitzen duten ikastetxeetan, zerga sistemari buruzko unitate bat eskura izango…\nBilboko Udalak %2 igoko ditu tasak\nImpuestos / ZergakNoticias frescas / Berri berriakSiglo XXI / XXI. mendea26/05/2017\nBilboko Udalak “hutsik” dauden etxebizitzei %25 igoko die Ondasun Higiezinen gaineko Zerga (OHZ), alokairua sustatzeko eta etxebizitza horiek merkatura atratzeko asmoz. Gainera %2 igoko ditu zergak eta tasak 2018. urtean.…\nLa Hacienda Tributaria de Navarra publica la lista de defraudadores\nLucha contra el fraudeNavarra / NafarroaNoticias frescas / Berri berriakSiglo XXI / XXI. mendea26/05/2017\nLa Hacienda Tributaria de Navarra ha publicado el listado de deudores por más de 250.000 euros a 31 de diciembre de 2016. Está compuesta por 316 entidades y personas que…


Euskal Herria Bildu - Torturaren aurkako Nazio Batuen Erakundeko begiralearen aholkuak beteko dituen galdetu dio Amaiurrek Epaitegi Goreneko presidenteari\nTorturaren aurkako Nazio Batuen Erakundeko begiralearen aholkuak beteko dituen galdetu dio Amaiurrek Epaitegi Goreneko presidenteari\nPraktikan jada ez dagoela torturarik” esanez, Carlos Dívar Epaitegi Goreneko eta Botere Judizialeko Kontseilu Nagusiko presidenteak egindako adierazpenak kritikatu ditu Iker Urbina, Amaiurreko diputatuak.\nUrbinaren arabera, euskal gatazkan bezala, beste kasu askotan ere justiziaren jarduera aztertuz gero “argi ikusiko dugu Espainiako justizia ez dela ez independientea ez eta justua ere”.\nAmaiurreko diputatuak nabarmendu du “esandako guztiak garrantzi berezia hartzen duela ETAren aurkako borrokan”, bere ustez “Epaitegi Gorenak berak ere, 34 urtez aplikatu duten araudia berridatzi duelako terrorismo delituagatik zigortutako presoak dagokienean ez daitezen espetxetik irten, hau da, Parot doktrina aplikatzen zaiela”.\nUrbinak salatu du “Audientzia Nazionalak eta Epaitegi Gorenak erakunde terroristari buruzko interpretazio oro muturrera eramaten dutela eta ondorioz, ehunka pertsona espetxeratzen dituztela politika eta gizarte arloan egiten duten jarduera hutsagatik”.\nIldo beretik, Amaiurreko diputatuak salatu du “behin behineko espetxealdia bera ere muturrera eramaten duela Audientzia Nazionalak eta askotan, denbora epe horretan, justiziaren aldetik ez dagoela inolako jarduerarik”.\nHorregatik guztiagatik, Torturaren aurkako Nazio Batuen Erakundeko Begiralearen aholkuak beteko dituen ala ez galdetu dio Amaiurrek Epaitegi Goreneko eta Botere Judizialeko Kontseilu Nagusiko presidenteari.\nUrbinaren ustez “edozeinek argi ikusiko luke jarduera hauek guztiak izaera judiziala baino politikoa dutela”.\nAmaiurreko diputatuak gogoratu duenez “Estatuko Segurtasun Indarren jarduera asko epaitu gabe geratu dira, eta ez horiek bakarrik, izan ere, iruzur, prebarikazio eta alderdi politikoen finantziazioarekin lotutako auzi ugari artxibaturik geratu dira”.\nUrbinak salatu duenez “justiziak ez du ezertxo ere egin pairatzen ari garen krisi ekonomikoa ahalbidetu duten erakunde finantziero eta politikarien aurka”. Amaiurreko diputatuaren ustez “honek guztiak erakusten digu boteretsuenen alde dagoela justizia”.


Administrazio Kudeaketa - egibide.org\nHome » Hezkuntza Eskaintza » Erdi Mailako heziketa zikloak » Administrazio Kudeaketa\nNon ikasten da?\nMolinuevo (Goizez) / A ereduan\nNon egiten da lan?\nKobrantza eta ordainketako administrari laguntzailea.\nPertsonalaren kudeaketako administrari laguntzailea.\nHerri-administrazioetako administrari laguntzailea.\nBezeroen arretako langilea.\nEnpresa-komunikazioa eta bezeroarentzako arreta.\nEnpresa eta Administrazioa.\nGiza baliabideetako administrazio-eragiketak.\nDiruzaintza-kudeaketako eragiketa osagarriak.\nZer Ikasi dezaket ondoren?\nGoi mailako ziklo sarbidea prestatzeko proba.\nErdi Mailako beste Heziketa ziklo bat egungo araudiaren arabera moduloak baliaztatzeko aukerarekin.\nEdozein Batxilergo mota.\nKurtso hau konpartitu ezazu


Joseph Fourier - Wikipedia, entziklopedia askea.\nJean-Baptiste-Joseph Fourier (Auxerre, Frantzia, 1768ko martxoaren 21 - Paris, 1830eko maiatzaren 16) matematikari eta fisikari frantziar bat izan zen, funtzio periodikoen arloan Fourierren serieak izeneko serie trigonometrikoetarako deskonposizioari buruz egindako lanagatik ezaguna. 1992an aurkitu zen (10101) Fourier asteroideak bere izena darama.\n8. seat 5 of the Académie française (en)\n1826ko abenduaren 14a - 1830eko maiatzaren 16a\n← Pierre-Édouard Lémontey (en) - Victor Cousin →\nAuxerre, 1768ko martxoaren 21a\nParis, 1830eko maiatzaren 16a (62 urte)\nGiovanni Plana (en)\nClaude-Louis Navier (en)\nmatematikaria, fisikaria, historialaria, arkeologoa, unibertsitateko irakaslea, Prefeta, ingeniaria eta idazlea\nÉcole polytechnique (1795eko irailaren 1a -\nheat equation (en)\nForeign Member of the Royal Society (1823ko abenduaren 11)\nJostun baten hamargarren semea zen Fourier, eta gaztaroa zailtasunez josia izan zuen. Arazo ekonomiko larriak zituen familiak, eta hori gutxi balitz hamar urte zituelarik umezurtz geratu ziren Fourier eta bere anai-arrebak. Udalak Joseph Pallais Auxerreko organu-jotzailearen tutoretzapean ezarri zuen, eta honek irakatsi omen zion idazten eta irakurtzen.\nAuxerreko eskola beneditarrean hasi zituen ikasketak, eta bertako apaizen eskutik bortxaketak pairatu omen zituen, puntuak behar izateraino. Frantziako Iraultzan parte hartu zuen eta Robespierreren gainbeherari esker gillotinatik libratu zen. Goi Mailako Eskola Normalean sartu zen, non maisu bezala Joseph Louis Lagrange eta Pierre Simon Laplace izan zituen.\nNapoleonen Egiptoko kanpainan parte hartu zuen 1798an eta konkistatutako lurraldean goi mailako postu diplomatiko bat eduki zuen. Frantziara itzultzean 1801ean, Napoleonen Isèreko prefektu izendatu zuen.\nZientzia akademia frantsesean sartu zen 1817an, eta bost urte beranduago matematika eta fisika arloetako idazkari nagusi izendatu zuten. Parisen zendu zen, 1830eko maiatzaren 16an.\nGrenoblen burutu zituen beroaren zabaltzeari buruzko esperimentuak, tenperaturaren eboluzioa serie trigonometrikoen bidez modelatzea ahalbidetu ziotenak. Lan hauek fenomeno fisikoen modelaketa matematikoa hobetu zuen eta termodinamikaren oinarria osatu zuten. Garatu zuen transformatua bere izena ere darama bere ohorez. Berotegi efektua zientifikoki justifikatzen lehena izan zen.\nWikimedia Commonsen badira fitxategi gehiago, gai hau dutenak: Joseph Fourier\nAzken aldaketa 26 otsaila 2021(e)an, 20:21(e)tan


Oposizioak prestatzeko zentro berri bat itxi dela salatu du DEPENDAEk | Consumer\nOposizioak prestatzeko zentro berri bat itxi dela salatu du DEPENDAEk\nZuzeneko Sarbideak bere ikastaroak ordaindu dituzten dozenaka ikasle utzi ditu kalean, kontsumitzaileen elkarteak dioenez\nBadirudi ingeleseko akademien krisia prestakuntza-zentroetara joan dela oposizioak prestatzeko. Studyo Profesional itxi ondoren, Banku, Kutxa eta Aseguruen Erabiltzaileen Elkarteak (ADIKAE) Zuzeneko Sarbidea itxi dela salatu du; zehazki, Gaztambide kaleko 61ean (Madril) dagoen zentroa eta Espainiako hiriburuko Ayala kaleko 27an dagoen akademia horretako bulegoak itxi direla.\nDEPENDAEk jakinarazpen batean azaldu duenez, irailean ikastetxera itzultzean ateak itxita aurkitu dituzten ikasleen dozenaka erreklamazio jaso ditu dagoeneko. Ikasle horiek “beren ikastaroen ordainketa aurreratu edo kreditu lotu baten bidez ordaindu zuten, eta orain, Finger World Trading SL enpresak kudeatzen duen Zuzeneko Sarbideko zentroa ixtean, babesik gabe geratu dira”.\nEgoera horren aurrean, kontsumitzaileen elkartea aholkularitza ematen ari zaie irailean ordaindu beharreko klaseekin jarraitu beharko luketen ikasleei. “Afektatu batzuek batez beste 1.350 euroko kreditua ordaindu edo eskatu zuten”, adierazi du DEPENDAEk, 91 5400513 telefono-zenbakia gaitu baitu kaltetuen deiei erantzuteko.\nHiru urtez eskolak bermatuko zituen Zuzeneko Sarbidearen itxierarekin, eta Espainia osoan Studyo Profesionaleko hainbat zentrotan berriki egin denarekin, DEPENDAEk uste du berretsi egiten dela ingeleseko akademien krisia (Opening, Cambridge, Oxford eta Wall Street Institute) oposizioak prestatzeko akademietara aldatzea.\nitxitura sarbide zuzenekoa


Karibeak kaparen aurkako borrokari eusten dio | Consumer\nKaribeak kaparen aurkako borrokari eusten dio\nKaribeko Amblyomma variegatum desagerrarazteko programaren barruan dago kanpaina. XX. mendearen amaieran zabaldu zen, eta behi-aziendari eta beste animalia batzuei eraso egin zien. Haragi eta esne produkzioa jaitsi zuen kapako honek dermatofilo akutua (larruazaleko infekzioa) eta hidropperikardia (gaixotasun hilgarria) eragiten ditu. Gaixotasun hori zabaltzeko probabilitatea handia da; izan ere, kapako larbak eta ninfak garraiatzen dituen hegazti bat dago, eta Floridako kostalderaino hegan egiteko gai da AEBn eta Hego Amerikako kostaldean.\nInfektatutako animalien kopurua murriztea lortu den arren, batez ere Karibeko hegoaldeko hegoaldean, oraindik ere Antigua, Nevis eta San Martinen zifra murriztu egin da iparraldean, eta Carlos Eddi FAOk parasitosian aditua izan da. Iparraldean, izurritearen aurkako borroka bereziki garrantzitsua da; izan ere, abeltzaintza-industria handiena da, ganadua hazten aritzen diren nekazari txikiez gain.\nKaribean eragin handiena duen sektoreetako batean ere eragin negatiboa du kapa horrek. Produktu turistikoen kalitatea eta hornikuntza segurtasunik eza dela eta, ia haragi eta esneki guztiak inportatzen dira. “Antiguako kapata tropikalaren desagerpena funtsezko baldintza da abereen produkziorako eta elikagaien segurtasunerako, bai Antiguan, bai Karibe osoan”, Karibeko Amblyomma variegatum desagerrarazteko programaren zuzendariak dio Rupert Pepgram.\nGaur egun erabiltzen den programa da aziendari akarizidak aplikatzea, akainak hiltzeko gai kimiko bat. Neurri horiek guztiek kostuak baxu mantentzen eta herrialdeen gaitasun teknikoa eta operazionala handitzen lagundu dute, eta FAOk jakinarazi du.\nfao garrapata tropical-eu Karibe


Lazkaoko Areso eremuko espaloia berritzen ari dira. Noticias de Gipuzkoa\nLazkaoko Areso eremuko espaloia berritzen ari dira\nHorrez gain, Gurutzeko urbanizazioa berritzeko lanak ere hasia dira eta lur azpiko azpiegiturak berrituko dituzte\nlazkao- Aste honetan, Lazkaoko Areso 24 eta 26 atarien artean erreka aldera dagoen espaloia berritzeko lanak hasi dituzte. Udalak jakitera eman duenez, “eremu horretan lurzorua hondoratuta dago, eta lan hauen bidez gainerako elementuen parean jarriko da, kota guztiak berdinduta”. Horrela, lanen aurrekontua ia 30.000 eurokoa izango da, zehazki 29.964,55 eurokoa eta Sasoi eraikuntzak enpresak egingo ditu. Ez dute ezagutzera eman zenbat denbora iraungo dituzten hobekuntza obra hauek, baina ahalik eta azkarren bukatzea espero dute.\nHorrez gain, Gurutze eremuko urbanizazioa berritzeko lanak ere hasiak dituzte. Kasu honetan, burutu beharreko lanak honakoak izango dira: azaleko urbanizazioa berritu, eta egun irisgarritasun, argiztapen eta bestelako beharrei erantzuna emateaz gain, lur azpiko azpiegiturak ere berrituko dira. Horri dagokionez, argiteria sarea, ur sarea eta saneamendu sarea, hobetuko dituzte, besteak beste. Hori ez ezik, Agauntza eta Guru-tzeko dorreen arteko pasealekua, bidea, aparkalekuak eta espaloiak berritu eta egokitu egingo dituzte.\nMaiatzaren 30eko osoko bilkuran onartu zen bezala, Gurutzeko birurbanizazio lanak Iparragirre-Orsa-Iturrioz ABEE Aldi Baterako Enpresa Elkarteak eramango ditu aurrera. Lanen iraupenari dagokionez, 6 eta 7 hilabete ingurukoa izatea aurreikusten dute, baina ez dira lan guztiak batera egingo, zatika baizik.\nHala, lanen eragina ahalik eta murritzena izatea ahalbideratu nahi da, inguruetako bizilagunei garajeetara sarbidea ahalik eta gutxien oztopatzeko eta inguruko aparkalekuetan ahalik eta eraginik txikiena sortzeko. - M.A.


‘Kontzejua’ eta ‘Hiria’ hitzen aldarrikapena (I)\nOrain dela sei urte Altzako udaletxearen etxaurrean “Plaza de San Marcial - Villa de Alza” eta horren azpian ezustean agertu zen “Plaza del Concejo” plakak kendu zituen Donostiako udalak, eta San Telmon gorde. Plaka berriro bere lekuan uztea eskatu genion orduko udal gobernuari, -alferrik-, eta 2011n eskaera berriro egin genion hauteskundetatik sortutako udal gobernu berriari. Lau urte ondoren plaka udaletxeko etxaurrera itzuli da. Alabaina, itxuraz, zegoen lekuan uztea nahikoa ez, eta kokapen berri bat bilatu diote eta azpian udaletxeari buruzko informazio-taula jarri dute, lau hizkuntzatan idatzita. Euskarazko testua irakurrita, kokapen berria ez ezik, badirudi esanahi berria eman nahi izan diotela plakari, non “Kontzeju” eta “Altzako Hiria/Herria” hitzak, -plakek jasotzen dituzten gako-hitzak, hain justu-, baztertu dituzten. Horiek ez dira, ez, hitz hutsalak, eta duten esanahiaren gaurkotasuna aldarrikatu dugu hemen.\nAurretik, ‘Kontzeju’ hitzarekin hasiko gara eta ‘Hiria’-rekin hurrengo batean jarraituko dugu. (gehiago…) »


Umeak eta irakurketa – Uxue Emebi\nIrakurtzeak hainbat onura dakarzkio haurren garapenari, eta funtsezkoa da zaletasuna txikitatik elikatzea. Ez dugu zeregin hori alde batera eta ikastetxearen esku utzi behar; aitzitik, etxetik lagundu behar dugu.\nLehen urratsa oso erraza da: guk haiei irakurtzea. Horrela, liburu baten orrialdeen artean abenturazko eta dibertsiozko mundu bat dagoela konturatuko dira, eta liburuekiko jakin-mina piztuko zaie. Lo egin aurreko ipuin batek, adibidez, irakurketarekiko maitasuna ez ezik, gure txikiekin lotura ere sustatuko du, eta erlaxatzen eta lo hartzen lagunduko die. Gainera, jarraibide erraz batzuk jarraitzen baditugu, ahalik eta etekinik handiena aterako diogu ipuinaren orduan. Adibidez: utzi umeari liburua aukeratzen (nahiz eta beti berdina aukeratu), bere adinerako aproposak direnen artean; umearen mailan jarri, bere erreakzioak ikusteko; tonua aldatu eta pausak sartu; eta bururatzen zaigun guztia interesa eta interakzioa sortzeko.\nBeste puntu garrantzitsu bat, gauza guztietan bezala, eredua ematea da: guk ere irakurtzea. Badakigu haurrek imitazioz ikasten dutela. Sarritan liburu bat eskuetan dugula ikusten bagaituzte, baliteke orriak pasatzen ikastea mugikorreko argazkiak baino lehenago. (Utopia?). Litekeena da, baita ere, txikitan nahiago izatea gure liburuarekin jolasten nahiago izatea guri irakurtzen uztea baino, baina merezi izango du sentituko dugun pozagatik, nagusiagoak direnean eta edozein istoriotako orrien artean ikusten ditugunean.\nIrakurtzen ikasten dutenean, irakurtzeko zaletasuna zehazten joango zaie; zorionez, gaur egun haur eta gazte literaturaren eskaintza zabala da, bai mota aldetik, bai genero aldetik: narratiboa, ilustratua, komikia, misterioa, fantasia, autoestimua, hazkunde pertsonala, umorea… Aukera ematen badiegu, ziur aurkituko dutela bereganatzen dituen zerbait.\nNolanahi ere, ezinbestekoa da irakurzaletasuna haur bakoitzarentzat atsegina eta egokia den moduan sustatzea. Inoiz ez dira irakurtzera behartu behar, Jorge Luis Borgesek esan zuen bezala: “Irakurri aditzak, maitatu aditzak eta amets egin aditzak bezala, ez du agintera modua jasaten”.\nEta zuek? Umeetan hasi zineten irakurtzen ala irakurzaletasuna geroago sortu zitzaizuen?\nSarrera honen bertsio labur bat Goienan argitaratu zen: Umeak eta irakurketa – – Goiena.eus\nIrudia: Silviu Costin Iancu – Pixabay\nLaburpen hitzak Irakurketa,Umeak,umeak eta irakurketa\nNext postEuskara kolokialaren eskuliburua


Programen Arduraduna — Euskampus Fundazioa\nEuskampus Fundazioak, Universidad del País Vasco/Euskal Herriko Unibertsitateak (UPV/EHU), Tecnalia Fundazioak, Donostia International Physics Centerrek (DIPC) eta Bordeleko Unibertsitateak sustatutako irabazi asmorik gabeko erakundeak, pertsona bat behar du talde exekutiboan, programen arduradun aritzeko.\nEuskampus Fundazioak ibilbide egiaztatua du programa eta proiektu estrategiko eta operatiboak askotariko eragileekin (unibertsitateak, teknologia guneak, ikerguneak, Eusko Jaurlaritza, foru aldundiak, Euskadi-Akitania-Nafarroa euroeskualdea eta beste asko) batera garatzen eta ezartzen. Bultzatzen edo parte hartzen dugun programa guztietan eta gure proiektu guztietan, egiazko elkarlana, lidergokidetza, elkarrekiko konfiantza, inklusibitatea, kultura aniztasuna, eleaniztasuna, eskuzabaltasuna, gizarte erantzukizuna eta beste balio batzuk sustatzen ditugu, erronka sozial eta globalei erantzuten laguntzeko.\nProiektu eta jarduera tipologia hauek dira horren erakusle:\nEuskampusen erakunde patronoen, administrazio publikoen eta erakunde sozialen plan estrategikoak definitzen eta operazionalizatzen elkarlanean aritzea, eta, horretarako, neurrira egindako proiektu eta programak diseinatu eta gauzatzea.\nGaitasun zientifiko eta teknologikoak indartzeko, talentua erakartzeko, egitura zientifiko, teknologiko eta soziala profesionalizatzeko, eta abarrerako programak (ikerketakoak, prestakuntzakoak, trukekoak, eta abar) pentsatu, diseinatu eta prototipatzea.\nTeknologia eskaintzaren eta eskariaren arteko bitartekaritza proiektuak egitea; esaterako, arlo estrategikoetako ikerketa kolaboratiboa laguntzeko Elkartek programan sar litezkeenak.\nProiektu europarrak egin eta sustatzea Erasmus+ eta Horizon Europe programetan; betiere, Patronatuko erakundeen edo administrazio publikoen ikuspegi, helburu estrategiko eta proiektuei estuki lotuta.\nProiektu bulegoak (PMO) osatzea eta laguntza teknikoak ematea, hauetarako:\nEstrategia eta plan zientifiko eta teknologikoak garatzea eta horien jarraipena egitea.\nAldaketa kudeatzea eta gobernantza eremu berriak ezartzea.\nErakundeek partekatutako aginte koadro integralak ezartzea.\nLantegiak, udako ikastaroak, mintegiak, eta abar antolatzea eta egitea, euskal erakunde zientifiko eta teknologikoen eta tokiko nahiz nazioarteko eragile sozialen (erakunde sozialak, enpresak, kluster industrialak, administrazio publikoak eta gizartea, oro har) artean ezagutza transferitzen eta partekatzen laguntzeko.\nProgramen arduradunaren egitekoa\nEuskampusen patronoek, administrazio publikoek edo bestelako erakunde sozialek goi mailako hezkuntzaren, zientziaren, teknologiaren eta berrikuntzaren arloko planifikazio estrategiko eta operatiboarekin erlazionatuta sustatzen dituzten programa eta proiektuak diseinatu eta gauzatzea, bai eta horien jarraipena egitea eta laguntza teknikoa ematea ere. Horrez gain, sortutako balio eta inpaktu soziala baloratzea eta neurtzea, eta proiektu eta programen berri ematea hainbat foro eta ekitalditan.\nHonako hauek izango dira, besteak beste, hautatutako pertsonaren eginkizunak eta zereginak:\nGoi mailako hezkuntzaren, zientziaren, teknologiaren eta berrikuntzaren arloko proiektu eta programa estrategiko eta operazionalak diseinatu eta gauzatzea.\nProiektu eta programen proposamenak egitea, horiek aurkezteko eta Euskampusen egitekoa lortzeko estrategikoak diren erakundeek onartzeko.\nInformazioa analizatzea eta laburbiltzea, proiektu eta programak osatzeko eta bere erantzukizunpeko proiektu bakoitzean behar diren entregagaiak (txostenak, benchmarkingak, azterlanak, analisiak, eta abar) egiteko.\nDatuak bildu, asimilatu eta analizatzea, eta konponbideak identifikatu eta oinarritzeko tresnak eta prozesu normalizatuak erabiltzea.\nEuskampusen barne proiektuetan kudeaketa egitea eta laguntza teknikoa ematea, bai eta beste erakunde batzuekin batera egiten diren proiektuetan ere.\nEuskampus, proiektu eta programak egiteko, lankidetzan aritzen den erakunde hartzaileekin kudeaketa egitea eta elkarrizketa zuzena izatea.\nProiektu eta programak egiten parte hartzen duten ekipoak kudeatzea. Beste profesional batzuekin koordinatzea, kalitate handiko lana egiteko; hartara, esperientzia optimoa bermatzeko erakunde kolaboratzaileei (patronoak, administrazio publikoak, enpresak, erakunde sozialak, eta abar).\nAntolatzeko modu ezberdinak baina helburu sozial eta global berberak dituzten erakundetako ekipoak eta pertsonak dinamizatzea, orientatzea eta lerrokatzeak.\nLantegiak, udako ikastaroak, mintegiak, hitzaldiak, eta abar antolatzea eta egitea, ezagutza transferitu eta partekatzeko.\nEgindako jardueren berri ematea hemen bertan eta nazioartean, Euskampus eta bere erakunde estrategiko eta nuklearrak goi mailako hezkuntzaren, zientziaren, teknologiaren eta berrikuntzaren erreferentziako eragile bilakatzeko.\nGraduko eta graduondoko unibertsitate titulua izatea. Desiragarria litzateke gutxienez horietako bat gizarte zientzien arlokoa izatea (ekonomia, soziologia, politologia, nazioarteko harremanak, kazetaritza, eta abar).\nLanposturako eta proposatutako eginkizunetarako garrantzitsua den bost eta hamar urteko esperientzia profesionala izatea. Horietatik gutxienez hiru aholkularitza estrategiko eta operatiboaren arlokoak izan behar dira, eta esperientzia izan behar du plan estrategikoak eta berrikuntza agendak egiten, programa eta/edo politikak definitzen eta proiektuak ebaluatzen, besteak beste.\nEsperientzia frogagarria izatea proiektu bulegoak (PMO) osatzen eta laguntza teknikoak ematen.\nIngeleseko eta euskarako C1 maila izatea.\nGainera, oso positiboki baloratuko dira hauek:\nEsperientzia profesionala izatea unibertsitate irakasle gisa edo Euskadiko arlo zientifikoko eta teknologikoko ikertzaile gisa (teknologia guneak, unibertsitateak, BERC guneak, ikerketa kooperatiboko zentroak, eta abar), eta Zientzia, Teknologia eta Berrikuntzaren Euskal Sistema ezagutzea.\nDoktore titulua izatea eta tesia une honetan egiten egotea.\nFrantseseko C1 maila izatea.\nEspero diren gaitasunak:\nGaitasun analitikoa izatea eta gizarte zientzien metodologia kuantitatibo eta kualitatiboak menderatzea.\nArazoak kontzeptualki eta sormenez konpontzeko gaitasuna izatea.\nGarapen autonomoa izatea, eta arazoei modu pragmatikoan heltzeko eta arazoak ebazteko ikuspegia izatea.\nErronkaz beteta dagoen eta dinamikoa eta eskakizun eta errendimendu handikoa den ingurune batean konpontzeko gai izatea.\nJarrera profesional positiboa izatea eta lehentasunetan izan daitezkeen aldaketetara egokitzeko gai izatea, taldean konfiantza sorrarazteko.\nLidergoa eta jarrera proaktiboa izatea proiektu berriak proposatzeko eta aukera berriak detektatzeko orduan.\nDibertsitatea eta kultura aniztasuna kudeatzea.\nZer inpaktu sortuko duzu?\nZure lanak inpaktu garrantzitsua izango du egunero, eta zure ibilbide profesionala integrazio, lankidetza, emaitza bikain eta indarreko kultura dinamiko batean garatuko da, dibertsitatea oinarri izanik. Zientzia, Teknologia eta Berrikuntzaren Euskal Sistemaren erakunde nuklear izanik eta gure patronoek (UPV/EHU, Tecnalia, DIPC, Bordeleko Unibertsitatea, Ikerbasque, Ormazabal eta CAF) aipatu sisteman duten garrantzia aintzat hartuta, Euskampusek herrialde gisa ditugun erronka sozialei eta globalei erantzuteko aukera berdingabeak baliatzen eta zure potentzial guztia garatzen lagunduko dizu.\nGainera, gurekin lan egiteak hauetarako bide emango dizu:\nLana Zientzia, Teknologia eta Berrikuntzaren Euskal Sisteman egiten duen lanagatik eta lortu dituen emaitzengatik izen ona lortu duen eta posizionatuta dagoen erakunde batean egiteko.\nBesteak beste, administrazio publikoentzako, hainbat sektore industrialetako enpresa lider eta klusterrentzako, Euskadiko finantza erakunde nagusientzako eta horien gizarte lanarentzako abangoardiako proiektuetan parte hartzeko.\nIbilbide pertsonal eta profesionala prestakuntza sendo eta jarraituaren bidez garatzeko.\nTalentu handiko eta lan giro bikaineko taldetan lan egiteko.\nHonako hau eskaintzen dugu:\nBerehala lanean hastea, kontratu mugagabearen bidez.\nOrdainsaria hautagaiaren profilaren arabera negoziatuko da.\nInteresatuek curriculuma eta aurkezpen gutuna bidali beharko dituzte info@euskampus.euhelbidera, #euskampus_programas erreferentziarekin, 2019ko urriaren 5a baino lehen.\nIngeniaritza Biomedikoko master tituluduna\nOsasun Zientzietako doktorea\nLan eskaintza: Matematika Aplikatuetan, Konputazio Zientzietan edo antzerako diziplinetako batean doktore titulua duen pertsona


Mundu osoko 540 proposamen jaso ditu Umore Azokak - Leioa - Hiruka.eus\nMundu osoko 540 proposamen jaso ditu Umore Azokak\nErredakzioa 2020-03-10 13:04\nMaiatzaren 14tik 17ra egingo da aurtengo Leioako Umore Azoka. Hain zuzen ere, 31. edizioa beteko du jaialdi ezagunak, eta antolatzaileek 540 proposamen jaso dituzte bertan parte hartzeko. Datozen asteetan jakinaraziko da aukeratutako konpainiak zeintzuk diren.\nLeioako Udalak jakinarazi duenez, 40 konpainia baino gehiago izango dira kaleko artisten artisten azokan, azken urteetan ohi den legez. Erdiak Euskal Herrikoak izango dira, eta gainerakoak atzerrikoak. Izan ere, jasotako 500dik gora proposamenak mundu osotik ailegatu dira Leioara. Batzorde artistikoak horien artetik aukeratu beharko ditu azkenik azokan parte hartuko dutenak, "originaltasuna, berrikuntza, ikusgarritasuna eta kalitatea" baloratuz, azaldu dutenez.\nBestalde, "profesionalen alorrean erreferentzia nagusi gisa betetzen duen posizioa" indartzearen aldeko apustua egin du Azokak. Udalak Eusko Jaurlaritzagaz eta Artekale elkarteagaz lortutako akordioari esker, Portugaleko hamar jaialdi nagusien zuzendari artistikoak Leioako Umore Azokako egun denetan egongo dira. Gainera, Espainiako Kultura Ministerioagaz adostu da erakunde horrek dirulaguntza ematea atzerriko zenbait talde (Mexiko, Alemania eta Belgika, besteak beste) Leioara etorri ahal izateko.


'Antolakuntzari salbuespenik ez' saioaren hirugarren atala: Malen Etxeako kideekin solasean - Krisiaren Seme-alabak Sare Sozialista - Uztarria (Azpeitia)\n'Antolakuntzari salbuespenik ez' saioaren hirugarren atala: Malen Etxeako kideekin solasean\n2020ko api. 16a, 20:59\nGaurko saioan, zaintza lanetan dabiltzan emakume langile egoiliarren egoerari buruz hitz egin dugu. Horretaz gain, Antolakuntzari Salbuespenik Ez! dinamikaren barruan martxa jarri ditugun beste hainbat ekimenen berri ere eman dugu, hala nola testigantza bilketa eta jazarpen polizialei erantzuteko aholkularitza juridikoa. Informazio gehiago gure sare sozialetan jaso dezakezue. Oinarrizko produktuen eta elikagaien bankua ere jarri genuen martxan, eta gurekin harremanetan dauden norbanako eta kolektiboei laguntza ematen hasi gara jada. Dena den, datozen egunetan jakinaraziko ditugu ekimen honen inguruko xehetasun guztiak.\nGaurko elkarrizketari heltzeko, argi ikusten dugu, COVID-19aren krisiak langileria osoaren gain eragina izango duen arren, emakume langileek eta, bereziki, emakume proletarioek modu latzago batean biziko dituztela krisi honen ondorioak. Horien artean, agureen zaintzaz arduratzen diren emakume migranteak ditugu.\nGaur egungo sistema kapitalistan, lan banaketa sexuala bizitzako esparru ezberdinetan ikus dezakegu, baita etxeko lanetan ere. Kapitalismoaren garapenetik bertatik emakume langileari nagusiki etxe giroaren gaineko ardura inposatu zaio, eta aldiz, gizonezkoei lan mundu bezala ezagutu den horren gainekoa Horrek ez du esan nahi kapitalak emakumea lan munduan integratu ez duenik, eta ulertu behar dugu kapitalaren akumulazio ziklo bakoitzean bere interesen arabera moldatzen joaten den harremana dela hau. Dena den, honakoak, ezinbestean, kontzientzia forma ezberdinak moldatu zituen. Horrela, emakumeengan erortzen dira lan asistentzial gehienak: emakumeak dira haur zein helduen zaintzaz arduratzen direnak, sukaldatzen dutenak, garbitzen dutenak, erosketak egiten dituztenak… Beraz, esan genezake kulturalki gutxietxitako lanetaz arduratzen direla emakume langileak. Askotan, gainera, soldatapeko lanarekin batera egin behar izaten dituzte lan asistentzial hauek, emakume langileen gain lan karga handia eroriz.\nKontuan hartu behar dugu, gainera, emakumeen esku lana merkeagoa dela, kapitalari akumulazio handiago bat ahalbideratuz. Kapitalak etekin ahalik eta handiena lortzeko, zapaldutako subjektu ezberdinak debaluatzen ditu (gazteena, emakumeena, etorkinena…), langile klasearen barruan zatiketak eta etsaitasunak sortuz. Bestalde, emakumeek orokorrean esku lan sinpleko lanak egiten dituzte, kualifikazio maila txikiagoa duten lanak eta lan hauek dira gutxien ordaintzen direnak. Emakumeak dira, orokorrean, garbitzaileak, zaintzaileak…\nAlde batetik, beraz, lan kualifikazio berdinagatik gutxiago kobratzen du (subjektu debaluatua delako) eta, beste aldetik, emakume langile asko kualifikazio maila gutxien duten lanetan dagoenez eta lan horiek kulturalki gutxietxitakoak direnez, gutxiago ordaintzen dira eta, hau, guztiz normalizatuta dago gaur egungo gizartean. Honen aurrean, beharrezkoa ikusten dugu pertsona guztientzako bizi kalitate berdina aldarrikatzea.\nHala ere, lan indar femeninoaren debaluazioa are eta modu bortitzagoan bizi dute agureen zaintzaz arduratzen diren emakume migranteek (etxeko langile egoiliarrak). Azken batean, merkantilizatutako lan asistentzialak egiteaz arduratzen dira emakume hauek, modu miserableetan lan egiten dutenak: askotan modu irregularrean ari dira lanean, asko seguritate sozialean alta eman gabe, paroa kobratzeko eskubiderik ez dute, ia egun osoa lanean pasatzen dute miseriazko soldata kobratuz… Beraz, esklabutza lan baten aurrean gaudela ikus dezakegu, beraien familietatik indarrez urrunduak eta inongo eskubiderik gabeak. Hau gutxi balitz, COVID-19aren krisiaren ondorioz egoera hauek areagotu egin dira, askok lana galdu dute, beste askok ordu gehiago lan egiten dute soldata berdina jasoz…\nEtxeko langile egoiliarren kasuan argi ikusten den bezala, agureen zaintza lana merkantilizatzeak emakume batzuk lan honetatik askatzea ekarri badu ere, inondik inora ez da lortu lan banaketa sexualarekin amaitzea (emakumeek jarraitzen dute lan hau egiten) eta, gainera, proletarizatuago dauden emakume migranten gain erori da lan hau, askoz baldintza miserableagotan ari direnak lanean. Honen guztiaren inguruko informazio gehiago eskaini digu Malen Etxea kolektiboko Jessica Guzman kideak: zer egiten duten beren kolektiboan, zein tesuingurutan jaso duten gertaera hau eta zein ondorio ekarriko dituen.


Hautevelle - Wikipedia, entziklopedia askea.\n47°50′34″N 6°17′02″E / 47.8428°N 6.2839°E / 47.8428; 6.2839Koordenatuak: 47°50′34″N 6°17′02″E / 47.8428°N 6.2839°E / 47.8428; 6.2839\nSaint-Loup-sur-Semouse, Breuches, Fontaine-lès-Luxeuil, Francalmont, Luxeuil-les-Bains eta Ormoiche\n132 (%49.4) 135 (%50.6)\nHautevelle Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 252 biztanle zituen.\n2007an Hautevelle udalerrian erroldatutako biztanleak 252 ziren. Familiak 97 ziren, horien artean 24 pertsona bakarrekoak ziren (8 bakarrik bizi ziren gizonak eta 16 bakarrik bizi ziren emakumeak), 28 seme-alabarik gabeko familiak ziren, 37 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 123 etxebizitza zeuden, 100 familiaren etxebizitza nagusia ziren, 6 bigarren erresidentzia ziren eta 17 hutsik zeuden. 121 etxeak ziren eta 2 apartamentuak ziren. 100 etxebizitza nagusietatik 81 bere jabearen bizilekua ziren, 14 alokairuan okupaturik zeuden eta 4 doan lagata zeuden; 1ek bi gela zituen, 11 etxek hiru zituzten, 17 etxek lau zituzten eta 70 etxek bost zituzten. 86 etxek euren parking plaza propioa zuten azpian. 39 etxetan ibilgailu bat zegoen eta 49 etxetan bat baino gehiago zituzten.\nHautevelle udalerriko biztanleria-piramidea 2009an .\n2007an lan egiteko adina zuten pertsonak 147 ziren, horien artean 100 aktiboak ziren eta 47 inaktiboak ziren. 100 pertsona aktiboetatik 85 lanean zeuden (53 gizon eta 32 emakume) eta 15 langabezian zeuden (9 gizon eta 6 emakume). 47 pertsona inaktiboetatik 17 erretiraturik zeuden, 12 ikasten zeuden eta 18 "bestelako inaktibo" gisa sailkaturik zeuden.\n2009an Hautevelle udalerrian 103 unitate fiskal zeuden, 258,5 pertsonek osaturik. Pertsona bakoitzeko diru-sarrera fiskalaren mediana urteko 13.466 euro zen.\n2007an zeuden 7 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 1 finantziazio enpresa zen, 1 higiezinen enpresa zen eta 1 zerbitzu enpresa zen.\n2000. urtean Hautevelle udalerrian 11 nekazaritza-ustiategi zeuden, 265 hektarea erabiltzen.\nFrancalmont (1,3 km)\nAinvelle (2,5 km)\nBriaucourt (3,5 km)\nFontaine-lès-Luxeuil (4,1 km)\nOrmoiche (4,7 km)\nSaint-Loup-sur-Semouse (4,8 km)\nPlainemont (5,1 km)\nMagnoncourt (5,6 km)\nBNF: 152726761 (data)\nOrriaren azken aldaketa: 17 otsaila 2021, 05:31.


Gizatasunez jokatzea da barkamena eskatzea - - Noaua.eus\nGizatasunez jokatzea da barkamena eskatzea\nLuis Aranalde 2021-11-03 09:44\nMexikoko independentzia deklaratu zutela 200 urte dira; hori dela eta Frantzisko Aita Santuak mezu bat bidali die mexikarrei iragan den irailean, baina kritikoek, gaizki esaleek eta eskuin muturrekoek, “testua irakurri gabe”, diote gehienek, manipulatu egin dute Frantziskoren deklarazioa beren Bergogliofobia asetzeko.\nFrantziskoren hitz polemikoenak hauek dira: “iraganaren berrirakurketa bat egin beharra daukagu, izan ere argi unez eta ilun gunez josita baitago historia. Nire aurrekoek eta neuk askotan eskatu dugu barkamena ebanjelioa zabaltze lanetan egin diren bekatu pertsonal eta sozialengatik”. Hemen ez du aipatu ere egiten ez Espainiako Koroirik ezta kolonizatzailerik ere.\nUltrakontserbadore batzuen esanetan Aita Santu hau “antiespainola” da eta polemikak alde batera utzi beharrean, “progresismo edo aurrerazaletasun faltsu baten lokatzetan plisti-plasta ibiltzea gustukoa du. Aita Santu honekin Espiritu Santuak huts egin zuen, hau ez da guk espero genuen pontifizea”. Horrelako esaldi bitxiak irakurri ditugu.\nDena dela, oraingoan baino modu argiagoan hitz egin zuen Bergogliok 2015ean Boliviara egin zuen bisitan. Barkamena eskatu zuen Elizak Ameriketako berezko (natibo) herrien aurka egindako krimenengatik. “Bekatu asko eta larriak egin dira Ameriketako jatorrizko herrien aurka Jainkoaren izenean. Barkazioa eskatzen dut apalki”, esan zuen.\nLatinoamerikan egindako adierazpen horiek oihartzun handia izan bazuten ere, ez zen kolonizazioaz hitz egiten lehena izan. 1992an, Juan Pablo II.ak barkazioa eskatu zien Amerikako herriei euren arbasoen aurka egindako bidegabekeriengatik. 2007an Benedikto XVI.ak esan zuen: “iragan distiratsu baten oroimenak ezin du ahantzi amerikar kontinentearen ebanjelizatzeak izan zituen ilun uneak: ezin dira ahaztu kolonizatzaileek herri indigenei jasanarazi zizkieten sufrimenduak eta injustiziak”. Jainkoaren izenean gauza batzuk ondo egin zituzten, baina beste batzuetan botereaz abusatu zutela aitortu dute Elizaren buruzagiek.\nOraingoan baino modu argiagoan hitz egin zuen Bergogliok 2015ean Boliviara egin zuen bisitan. “Bekatu asko eta larriak egin dira Ameriketako jatorrizko herrien aurka Jainkoaren izenean. Barkazioa eskatzen dut apalki”, esan zuen\nFrantziskoren etsai hauek ez dute nonbait irakurri konkista garaian lekuko izan ziren Frai Antonio de Montesinos eta Frai Bartolomé de las Casas Domingotarrak eta gure Frai Juan de Zumarraga Frantziskotarraren idazkirik. Beren bizia arriskuan jarriz indioak defendatzeagatik, honela dio Montesinosek bere “Abendualdiko sermoi” ezagunean: “Denak heriozko bekatuan zaudete jende errugabe horiekin darabiltzazuen ankerkeria eta tiraniagatik. Ez al dute arima arrazionalik? Ez al dira pertsonak? Errukirik gabe animalia gisa tratatzen dituzue”. Eta gure Zumarragako Juan Anaiak honela zioen: “Ez dut etsiko indio gajo horien defentsan, bizia kentzen baldin badidate ere”. Apala zela diote garai hartako kronistek, pobreen eta indioen laguntzaile.\nLehengo batean irakurtzen nion gure kazetari bati ezin daitekeela esan gure historia urruneko (eta hurbileko) hainbat kontu harro egoteko modukoak direnik. Walter Benjamin filosofoak ondo azaldu zuen zibilizazioaren eta basakeriaren arteko harreman makurra. “Ez dago kultura-dokumenturik ez dena, aldi berean, basakeriaren dokumentu”. “Barkamena eskatzea erlijio kontua duk”, entzun nion gure politiko bati. “Ez, esan nion, erlijioak plus bat eskatuko dik agian, baina barkazioa eskatzea gizatasunez jokatzea duk batez ere”.


CONNEMARA GURE BIHOTZETAN (I. IGARTZA SARIA) | Elkar Argitaletxea CONNEMARA GURE BIHOTZETAN (I. IGARTZA SARIA) – Elkar Argitaletxea\nOso erromantikoa da abiapuntua, baina kontuz, ezer ez baita lehen begiratuan dirudiena. Ustekabe ugari ditu Txemak zain, eta irakurleak irribarrez deskubrituko ditu bideko sorpresa horiek guztiak. Izan ere, itxura sinple eta sentimental baten azpian ezkutatu du Gabiriak bere gaiztakeria: hain da kokoloa Txema hori, hain da naif-a Eiderren egunkaria; maila desberdineko irakurketak uzten dizkigu egileak: berehalakoa, zuzen-zuzen eta erraza, edo sujerentziaren bidez erdi estalian doana bestela, sinbolismoz beteriko ipuin ederrak barne.\nGazte batzuen abenturen nobela duzu esku artean, gazte batek idatzia; maitasunari buruzko eleberria ere bai, mezu ironiko bezain anbiguoa duena; Irlandan zehar egindako bidaiaren kronika ere aurkituko duzu, turistarentzako amu guztiak bertan dituela: bai Connemarako ikuspegi miresgarriak, bai IRA bera; labur esanda, idazlan fresko, arin, atsegin eta mamitsua, egile ausart baten lehen fruitu heldua.


Auschwitz eta telebista | Atabala\nAuschwitz eta telebista\n.-(e)k idatzia\t 2011(e)ko martxoak 10 3\nBlog honetan bertan aipatu duzue dagoeneko ikus-entzunezkoek eta teknologia berriek gaur egun duten indarra eta gazteen artean lortzen duten begirune eta mirespena. Telebistaren papera ere ezinbestekoa da erabilera horiek gazteengan sortzen duten harridura aztertzeko eta aldi berean, profesionalongan sortzen duen nahasmena ulertzen saiatzeko.\nEgin beharreko gogoeta hauxe litzateke. Ikus-entzunezkoen garaian gauden honetan, posible ahal da genero bereizketa? Edo beste modu batera esanda, interesatzen al da genero bereizketa? Kazetaritza fakultateetan genero bereizketa garbia egiteko parametroak ematen dituzte, hala nola kronika eta erreportajearen artean, edo-eta albistea eta iritziaren artean. Baina Ikus-entzunezkoen ikasleei (edo gure ikasleei) gero eta aldrebesagoa egiten zaie dokudrama eta erreportajearen artean bereiztea edo-eta dokumentalaren eta erreportajearen artean bereiztea. Eta gainera, komunikabideak axolagabeki ari dira lanean, eta inolako lotsarik gabe ondorioztatzen dute ikus-entzunezko hori erreportajea dela, jarraian (eta zuzenean) dokumental bat edo reallity bat dela ondorioztatzeko. Hainbat adibide jar ditzaket: La Sexta 3k docureality-en aldeko apustua egin behar du, eta egunkari askotako titularretan (Noticias taldekoetan kasu) erreportajeak direla adierazi dute. Espazio kontua ote edo publikoaren eta kazetariaren ezgaitasuna generoak desberdintzeko?\nAdornok Auschwitz-ekoa gertatu eta gero kulturaren patua murritza zela esan zuenean, telebistaren fenomenoa ere aztertzen saiatu zen. Telebista eta kultur masak jorratu zituen, eta publikoak generoen beharra (‘tipo’ hitza erabili zuen) zuela esan zuen bere nahiak asebetetze aldera. Oraingo garai posmodernoetan, non posterrealitatearen eta postfikzioaren mugak nahastu eta berrelikatzen diren, zinearen etorkizuna nabarmenago aztertzen ari dela iruditzen zait, baina hipertelebistaren garaian (realitien ondorengo testuingurua), ikus-entzunezko generoak nekez bihurtu dira aztergai.\nIkasleei begira, eta gaur egungo telebistaren dinamika ikusita, non hibridazio saiakera guztiak ongi etorriak diren, zaila egiten da genero bereizketa hori argiro adieraztea. Callejeros-ekin hezi eta elikatu diren gazte hauentzako, erreportajeak horiexek dira, eta Informe Semanal paleotelebistaren arkeologia. Hala eta guztiz ere, irakasleok saiatu egin beharko ginateke nahasmen estruktural horretan argiak eta irudimentsuak izaten. Helduko da sasoia non informazioaren tratamenduak kalitatezko erreferenteak beharko dituen (TVEren kasua, eta hein batean, EiTB) gainontzekoen genero hibridazioen aurrean. Gaur egun edonor kazetari egin daitekeen ustea (kazetaritza sena unibertsala izango balitz bezala) zabaldu den moduan, edonork du bere erreportajeari dokumentala deitzeko ahalmena, sasiprestigio baten izenean.\nOharra: Jakin badakit titularra bera engainosoa dela, baina Roberto Uribeetxeberriak berak aitortu zigun blog korporatiboen eskola batzuetan, bost segundu dedikatzen genizkiola blog bat gainbegiratzeari. Irakasleon artean estatitiskarik ez dagoenez, titular deigarri bat erabiltzea erabaki dut.\nEneko Bidegain\t on 2011(e)ko martxoak 10 at 7:37\nOso artikulu interesgarria, Andoni. Guztiz bat nator zure kezka horiekin.\nTxema Egaña\t on 2011(e)ko martxoak 10 at 9:02\nFuntsezko gaiari heldu diozu Andoni. Ni Shoah dokumentala (9 ordu) ikusten ari naiz inspirazio eta tradizio bila.\nfinest\t on 2012(e)ko irailak 26 at 15:10\nThis site has received tons of quite beneficial information on it. Thanks for informing me!


Auzoak | Zumaia Bizitzeko Da\nIRISGARRITASUNA ETA MUGIKORTASUN JASANGARRIA / AUZOAK 15. San Jose auzoko etxebizitzean igogailuak jartzeko azterketa Neurria: 15. San Jose auzoko etxebizitzetan igogailuak jartzeko azterketa egitea. Arloa: Irisgarritasuna eta mugikortasun jasangarria Auzoak Zumaiako...\nIRISGARRITASUNA ETA MUGIKORTASUN JASANGARRIA / AUZOAK 14. Oikiako bidegorria egin dezan GFArekin harremanak abiatu Neurria: 14. Oikiako bidegorria egin dezan Gipuzkoako Foru Aldundiarekin harremanak abiatu eta aukerak aztertzea. Arloa: Irisgarritasuna eta mugikortasun...\nIRISGARRITASUNA ETA MUGIKORTASUN JASANGARRIA / AUZOAK 12. Larretxo auzorako plan integrala idaztea Neurria: 12. Larretxoko bizilagunekin, auzoko plan integrala idaztea (irisgarritasuna, igogailu berria, espaloiak…). Arloa: Irisgarritasuna eta mugikortasun jasangarria...\nIRISGARRITASUNA ETA MUGIKORTASUN JASANGARRIA / AUZOAK 11. Tren geltokirako bidea hiritartzea Neurria: 11. Estazio auzoko plan integrala idatzi bitartean, tren geltokirako bidean hiritartzea. Arloa: Irisgarritasuna eta mugikortasun jasangarria Auzoak Laster xehetasun...


Gerra Hotza Bigarren Mundu Gerraren ondoren Estatu Batuak eta Sobietar Batasunak buru zituzten bi herrialde taldek bizitako tentsio garaiari deritzo. Bi modelo ekonomiko, sozial eta politikoren arteko gatazka izan zen, baita Europak munduan galdu berri zuen nagusitasunarengatik ere. Aliatuen arteko tentsioa gerra bukatu aurretik hasia zen eta 1991. urtean Sobietar Batasuna erori arte iraun zuen.\nBigarren Mundu Gerran lagun izan baziren ere, AEBak eta SESB ez ziren bata besteaz fido. Aliantza bai, baina mesfidantza ere bai. Gerra amaitu zenean, tentsioa begibistan zegoen eta Potsdam, Teheran eta Jaltan behin eta berriro ikusi zen Winston Churchill eta Harry S.Trumanek ez zutela begi onez ikusten Iosif Stalinen Sobietar Batasuna.\nAlemaniako zatiketa (1945)Aldatu\nBerlingo Blokeoa (1949)Aldatu\nEgun batzuk lehenago, Alemaniako Errepublika Federalaren sorrera berresten zuen konstituzio-testua onartu zen Mendebaldeko Alemanian. Bertan, Alemaniarako konstituzio berri bat idatzi zen, Oinarrizko Legea, besteak beste, iragan berriko ikasgai "antitotalitarioak" islatzen zituena. Urte horretan bertan, sobietar okupazio eremuan, Alemaniako Errepublika Demokratikoa (DDR) sortu zen, alderdi bakarreko diktadura baten bidez gobernatua, zeinu marxista-leninistarekin.\nBerlingo Harresia (1961)Aldatu\nBakezko bizikidetza (1953-1962)Aldatu\nKubako misilen krisia (1962)Aldatu\nAfganistango gerra (1979-1989) (1979-1989)Aldatu\nMundu bipolarra (1985-1991)Aldatu\nAzken aldaketa 15 martxoa 2022(e)an, 18:17(e)tan\nOrriaren azken aldaketa: 15 martxoa 2022, 18:17.


HIRU3 JAIA udazkenean egingo da, musika ardatz hartuta!\nEuskalduna Outdoor gunean\nHIRU3 JAIAk musika izango du ardatz, urriaren 7an, Bilbon!\nEgun osoko jaia izango da eta musika izango du ardatz. Go!azen, 3TXULO, Tor Magoa, errealitate areagota, ikuskizunak, tailer eta sorpresa ugari izango dira!\n'Go!azen'en Bilboko aurrestreinaldirako sarrerak ordu gutxitan agortu dira!\n'Go!azen denok' abestera eta dantzatzera!\nHIRU3 jaiaren webgunea\nEiTBren Hiru3 haur komunitateak egun osoko jai erraldoia ospatuko du urriaren 7an Bilbon, Euskalduna Jauregiaren kanpoko aldean . Musika ardatz hartuta, hainbat ikuskizun, musika emanaldi, tailer eta sorpresa izango dira bertan.\nEguerdiko 12:00etan hasi eta iluntzera arte, jaiak hainbat ekimen hartuko ditu: ‘3TXULO eta lagunak’ ikuskizun berezia, 'Go!azen denok' ekimena, HIRU3 dantza, Tor Magoa, street dance masterclass saioa, etab.\nHalaber, teknologia berriena ere HIRU3 jaira etorriko da aurten; izan ere, errealitate areagotuaren bitartez, ume eta gaztetxoek 3TXULOtarrekin batera dantza egiteko aukera izango dute; gainera, gure standetik igaroko diren haur guztiekin bideoa grabatuko da, eta ETB3n zein HIRU3 webgunean izango dira ondoren guztiak ikusgai.\nTailerrak eta ekintzak izango dira egun osoan zehar: ETB3ko marrazki bizidunetako protagonista ezagunen irudiarekin aurpegia margozteko tailerra, puzgarriak eta ludoteka, etab. HIRU3 komunitateak ere bere txokoa izango du, eta egunean zehar kide egiten direnak zein aurretik webgunean izena ematen duten kideak jai bukaeran egingo den zozketa berezian sartuko dira.\nIndarrak hartzeko, jateko gunea ere prestatuko da, mahai eta aulki eta guzti. Gainera, janari, izozki eta edariak erosteko orduan, HIRU3ko kideek abantailak izango dituzte prezioan. Halaber, sariak eta sorpresak ere ez dira faltako: HIRU3 kamiseta egiteko marrazki lehiaketa, kide guztien artean zozketa bereziak…\nZure zain izango gara HIRU3 JAIAn, urriaren 7an, Bilbon, Euskalduna Jauregiaren kanpoko aldean!